
I. NATURĂ UMANĂ... SAU NATURĂ ANIMALICĂ? 


Omraam Mikhael Aivanhov 


Fiecare fiinţă omenească care vine pe lume aduce cu ea vechi porniri moştenite dintr-un trecut foarte îndepărtat, 
când avea multe trăsături comune cu animalele, aceste trăsături fiind înregistrate în ea pe vecie. Nimeni nu s-a putut 
descătuşa şi nu s-a putut elibera de acest trecut. Diferenţa dintre ființe constă tocmai în faptul ca, anumiţi oameni 
luminaţi de scânteia Ştiinţei Iniţiatice ştiu să- şi domine pornirile animalice, în timp ce alţii, care au fost privaţi de 
această lumină sau nu au acceptat-o, nu pot face altfel decât să-şi manifeste pornirile inferioare. Este normal, natural, 
pentru ei Ştiinţa Iniţiatică este ceva anormal şi împotriva naturii, în tirnp ce, în faţa lumii divine tocmai Ştiinţa Iniţiatică 
este cea firească. 

lată un subiect faţa de care majoritatea oamenilor este lipsită de lumină: ceea ce este natural şi ceea ce nu este. 
Oamenii vorbesc despre faptul că urmează natura, că o imită, că se supun legilor ei şi acest lucru este pozitiv, dar 
despre ce natură este vorba?. Nu există o singură natură, ci două: cea inferioară şi cea superioară. Mulţi dintre acei 
care „se supun naturii" (aşa cum singuri o afirmă), se opun, în realitate, naturii superioare, în timp ce aceia care s-au 
hotărât să lase cale liberă naturii divine în ei, se străduiesc să limiteze natura animalică. O mare confuzie zace în 
mintea oamenilor, de aceea este necesar ca ei să devină conştienţi de existența unei naturi superioare înlâunitrul lor, 
natură ce are manifestări contrare celei pe care ei o numesc „natură umană", şi care nu este în realitate decât natura 
lor inferioară moştenită din regnul animal. De câte ori nu am auzit, pentru a justifica anumite slăbiciuni, exclamaţii de 
genul: „Este omeneşte!". Ei bine, în realitate, dacă judecăm limpede acest „este omeneşte", aceasta înseamnă pur şi 
simplu: este primitiv, animalic!. Nu este scris nicăieri că omul trebuie să se lase în voia acestor slăbiciuni. 

Să lăsăm animalele acolo unde se află.. Din moment ce singura lor problemă este supraviețuirea, ele trebuie să 

mănânce, să se adăposteasă, să se înmulțească, să se apere... De aceea, natura le-a înzestrat cu instincte în fața 
cărora ele se supun, şi pe care le numim instincte de conservare, de procreare, de agresivitate... deci, este normal, 
firesc ca ele să fie egoiste, crude, temătoare... Dar lucrurile stau altfel în privința oamenilor: Inteligența Cosmică le-a 
dat înțelepciune, alte calităţi şi virtuţi ce le permit să-şi depăşească instinctele; chiar dacă ei posedă, în ființa lor, natura 
animalică, ei mai au şi o altă natură pe care trebuie să o dezvolte. Bineînţeles, eu nu spun că este uşor să o facă de 
azi pe mâine. Natura animalică este încă atât de aproape, cu instinctele şi lăcomiile sale. 
Dacă veţi analiza, veţi constata cu uşurinţă că există în voi anumite tendinţe înrădăcinate în profunzimea fiinţei, pe 
care nimeni şi nimic nu le pot smulge, în timp ce, celelalte tendinţe trebuie mereu încurajate prin sfaturi, prin lecturi, 
prin rugăciune, altminteri ele riscă să dispară complet. De exemplu, când este vorba despre foame, sete, somn, de 
nevoia de avea anumite lucruri, de a gusta anumite plăceri, nu este nevoie de prezenţa cuiva care să vi le amintească, 
totul este atât de bine implantat încât, chiar şi dacă nu doriţi, nu vă veţi putea despărţi de ele. Dar atunci când este 
cazul să judecaţi, să fiți înţelepţi, prevăzători sau să posedaţi calităţi ce probează dezinteresul sau generozitatea, 
trebuie să fiţi mereu încurajați. Deci, există ceva în om care stă acolo , solid , bine înfipt pe picioarele sale, fără riscul 
de a cădea, şi altceva, ceva mult mai slab, care trebuie ocrotit, da, căci de-a lungul secolelor şi milenilor, în timpul 
reîncarnărilor , natura instinctivă a omului a avut tot timpul să se dezvolte şi să se întărească , în timp ce inteligenţa, 
judecata , înţelepciunea sunt apariţii recente. 

În realitate, inteligența, înțelepciunea, sunt anterioare tuturor celorlalte manifestări, dar cum ele se găsesc 
departe de om, acestea trebuie să parcurgă un drum lung ca să se poată manifesta în el. Înţelepciunea este 
anterioară creaţiei lumii. Biblia ne spune: „Eu sunt înţelepciunea, iar Veşnicia m-a zămislit pe mine în primul rând, eu 


exist de o veşnicie, de la începuturi, dinainte de facerea pământului, eu eram lângă Ea, ajutându-o zi de zi". Deci, 

înțelepciunea a apărut prima, dar instalarea ei în om nu durează de multă vreme, de aceea ea este încă fragilă, în 
timp ce instinctul zace foarte bine înrădăcinat. 

Nu trebuie să ne mirăm că trăim în lume şi îi suportăm influenţele. În realitate nu este vorba despre influenţe , ci 
de propria voastră natură instinctivă , preistorică , care se trezeşte şi se lasă antrenată în manifestări cu care simte că 
se află în afinitate , fără ca raţiunea să se poată pronunţa. Ca să vă justificaţi, veţi spune: „Am suportat influenţe 
nefaste şi am făcut tâmpenii!." Nu, aveţi ceva în voi care vă împinge să urmaţi aceste influenţe şi este normal... Toţi 
oamenii îşi poartă în sinea lor propriul trecut animalic: unii posedă viclenia, alţii sunt dominați de cruzime sau sen- 
zualitate... Acum, se pune problema ca să lucraţi pentru dezvoltarea inteligenţei voastre, care trebuie să devină destul 
de solidă în voi, rezistând atacurilor acestei naturi instinctive. Aceasta este problema pe care, o avem cu toţii: aceea 
de a învăţa sa nu capitulăm mereu în fața naturii noastre inferioare. 

Evident, această natură este puternică dar, nu datorita puterii şi stabilităţii ei trebuie să depunem armele. Ea este 
puternică numai datorită faptului că a avut mult timp să se fixeze. Vă mai spuneam că ea este atât de egoistă, rea, 
crudă chiar, deoarece s-a dezvoltat în condiţii foarte grele. Priviţi numai animalele, cu tot ceea ce au de înfruntat în 
lupta pentru supraviețuire, pentru procurarea hranei sau a adăpostului, pentru păstrarea lor... Cum vreţi voi ca aceasta 
natură, care s-a dezvoltat în asemenea condiţii, să fie acum dulce, bună, miloasă?. Nu, ea se arată egoistă, cruciâ, 
ranchiunoasa, şi în manifestările ei acest fapt se observă clar. 

Natura inferioară a avui dreptul de a avea un loc în faţa soarelui şi şi-a îndeplinit perfect această sarcina, dar ea 
nu reprezintă ultima etapă a dezvoltării umane, căci acum este rândul inteligenţei, raţiunii, şi înțelepciunii să-şi spună 
cuvântul. 

Să luăm cazul fricii , care este un instinct foarte puternic în lumea animalelor. Natura le-a înzestrat pe animale cu 
aceasta, tocmai ca să le facă conştiente de existenţa pericolului şi să le facă să se apere. Deci, frica le este cel mai 
bun ghid: prin ea, ele se salvează şi se instruiesc. Toate ființele trebuie să înceapă prin a fi temătoare. Mai târziu, într- 
un stadiu mai avansat al evoluţiei lor, Inteligența Cosmică intervine şi le eliberează de această piedică, înlocuind 
temerea prin inteligenţă ; este mai bine să ştii, să cunoşti, să înţelegi, decât să fii fricos şi să rămâi neşiiutor. Este 
normal ca frica să domine animalele, căci neavând inteligenţă, ele se vor salva astfel de pericol ; dar, dacă omul care 
posedă acest element nou, acest factor de progres - inteligenţa -rămâne, încă, la stadiul temerii animalice, el nu va 


mai evolua, fiindcă acest fapt nu mai stă în firea lucrurilor. 


Deci, putem enunța această lege: ceea ce natura a plănuit şi a aprobat la un anumit moment dat, nu mai poate fi 


lată un alt exemplu: un băiat este atras de o fată şi simte nevoia să o îmbrăţişeze: este normal şi firesc. Da, dar 
dacă el va urma mereu acest instinct, oare ce se va petrece cu el?. Va rămâne de-a pururea un animal. Atunci, o altă 
natură intervine şi îi spune: „Este în folosul tău să te stăpâneşti, să te domini, să te controlezi" şi evident, se poate 
spune că ne găsim în cazul unei naturi nefireşti... Altul are nevoie de bunurile vecinului său: natura îl împinge să le ia, 
căci aceasta este situaţia, el are nevoie şi gata!... Dar dacă natura superioară apare, ea îi va spune: „Nu lua ceea ce 
nu-ți aparține, nu ai acest drept, altminteri vei plăti”... lată deja inteligența, dreptatea, morala. 

Toţi oamenii îşi urmează natura dar, problema este să ştim dacă este vorba despre natura animalică sau despre 
natura divină. Din nefericire, majoritatea oamenilor este ataşată, cu o fidelitate absolută, de natura animalică. Da, 


oamenii sunt fideli, sinceri, convinşi că ea este calea de urmat, şi în ziua când încercăm să îi convingem că există în ei 

o altă natură pe care o pot dezvolta, viaţa le devine deodată extrem de complicată!. Dar, trebuie să o facem: locuinţa 
pe care strămoşii noştri au muncit să o construiască a fost minunată vreme de secole, dar vine şi vremea când ea se 
şubrezeşie şi stă să cadă; trebuie să o demolăm şi să construim una nouă în locul ei. Da, o construcție a putut fi 
minunata în anumite condiţii, dar odată cu schimbarea lor, lucrurile stau altfel Poate s-ar mai putea recupera câte ceva 
pentru noua construcţie, câteva grinzi sau cărămizi, dar ea trebuie demolată. 

lisus a spus: „Daca nu muriti, nu veţi trăi". Da, trebuie să murim ca să putem trăi: să murim în faţa naturii noastre 
inferioare, renăscând în faţa naturii superioare, asemenea grăunţei ce moare în pământ, ca să poată încolți mai târziu. 
Dacă nu moare, adică dacă ar sta la nesfârşit într-un grânar, grăunţa noastră nu va rodi, căci stagnarea este o altă 
formă de moarte. lar noi vom pâţi la fel, dacă vom rămâne cu vechile mentalități: nu vom fi niciodată vii. Trebuie să 
murim în fața vechilor forme, preluând altele noi, minunate, şi astfel vom supraviețui!- Doar nu vă puteţi închipui că 
Hristos ne-a dorit moartea?. Nu, „Dacă nu muriţi” înseamnă dacă nu schimbaţi formele, vechile obiceiuri, felul de a 
gândi. Nu, acela care a rostit cuvintele: „Eu sunt învierea şi viața”, nu ne dorea moartea, El vroia să devenim vii , 
asemenea lui“... De aceea, nu ne mai rămâne decât un singur drum : să murim pentru natura inferioară şi să ne 


naştem pentru natura divină. 


II. NATURA INFERIOARĂ, O REFLECTARE INVERSĂ A NATURII SUPERIOARE 


De mii de ani oamenii încearcă sa studieze, în vederea cunoa;terii structurii vieții lor psihice, adoptând 
numeroase sisteme de clasificare. Unii au adoptat cifra 2 (spiritul şi materia, masculinul şi femininul, pozitivul şi 
negativul, cerul şi pământul, binele şi râul). Alţii au adoptat cifra 3 (gândire, sentiment, voinţă, ceea ce ar corespunde, 
de altfel, diviziunii teologiei creştine: spirit, suflet, corp). Alchimiştii împart omul în 4, corespunzător celor patru 
elemente: pământ, apă, aer, foc. Astrologii îl împart în 12, după cele 12 constelații. Hinduşii şi teozofii îl împart în 7: 
corp fizic, eteric, astral, mental, cauzal, budic, atmic. Cabaliştii îl împart în 3, în 4, în 9 sau chiar în 10... În sfârşit, 
pentru unii omul constituie o unitate indivizibilă. Oricare ar fi punctul de vedere adoptat, el se găseşte mereu în adevăr, 
evident acest lucru depinzând de discenământul nostru. 

Pentru a simplifica lucrurile, vom spune că fiinţa omenească este o unitate perfectă, dar polarizată, adică ea se 
manifestă îrn cele doua direcţii , sub două naturi: natura inferioară şi natura superioară, care au aceeaşi capacitate de 
a gândi, de a simţi şi de a acţiona, dar în doua regiuni diferite. Eu am numit aceste doua naturi: personalitatea şi 
individualitatea.. 


Ceea ce trebuie să înțelegem, la început, este făptui ca, dacă natura, inferioară se opune naturii superioare, prima are 

totuşi originile sale în înalt, în Spirit La baza tuturor lucrurilor stă Spiritul, iată un adevăr pe care trebuie sa îl purtaţi 
veşnic în voi. Dar atunci când spiritul a dorit să-şi facă simțită prezenţa, el a. trebui! sa conceapă vehicule adaptate 
regiunilor din ce in ce mai dense ale materiei, în care a trebuit să coboare. Aceste vehicule au fost denumite corpuri. 
Ele sunt, de la cel mai subtil până la cel mai rudimentar, corpurile atmic,budic,cauzal, care corespund naturii noastre 
superioare, individualităţii ; apoi corpurile mental , astral şi fizic care corespund naturii noastre inferioare, personalității. 
Corpurile fizic, astral (sau corpul sentimentelor) şi mental (sau corpul gândirii) reproduc la un nivel inferior corpurile 
atrmic, budic şi cauzal. 

Natura superioara 


Corp atmic 


Gindire 


Natura inferioara 


Veţi spune: „Dar dacă personalitatea este o reflectare a individualităţii, cum se face că ea este atât de limitată, 
slabă şi oarbă, supusă greşelilor?". Vă voi răspunde că fiecare dintre voi posedă această individualitate care este de 
esenţă divină; ea locuieşte în regiunile celeste unde se bucură de cea mai mare libertate, de cea mai mare lumină, 
trăind în fericire şi pace, posedând toate puterile, dar nu se poate exprima în regiunile mai dense ale materiei decât în 
măsura în care cele trei corpuri inferioare (personalitatea) îi permit. O persoană pe care aici o vedem slabă, neştiu- 
toare, răuvoitoare, este în acelaşi timp, în înalt, o entitate care posedă cunoaşterea, iubirea, pute-rea . lată de ce 
găsim în aceeaşi fiinţă această limitare în jos şi această bogăţie şi perfecţiune în înalt. Ştiinţa ezoterică ne explică că 
omul este o ființă de o mare bogăţie şi complexitate, reprezentând mult mai mult decât latura sa fizică, palpabilă. 
Aceasta este marea diferenţă dintre Ştiinţa ezoterică şi ştiinţa oficială. Ştiinţa oficială spune: „îl cunoaştem bine pe om, 
îl putem clasifica, căci el este format din anumite celule, organe; am identificat în structura sa anumite substanţe 
chimice, dându-le nume. Acesta este cu adevărat omul, în întregimea sa" . În timp ce, Ştiinţa ezoterică arată că omul 
posedă alte corpuri decât cel fizic, explicându-le natura şi modul lor de funcţionare. 

Pentru moment, când individualitatea doreşte să se exprime prin regiunile dense şi groase ale personalităţi, ea 
nu o poate face la maximum. Vor trebui multe experienţe, exerciţii, studii, timp de secole şi milenii, până când corpurile 
care formează personalitatea să ajungă să exprime calităţile şi virtuţiile individualităţii. Dar în ziua când ele se vor 
dezvolta, corpul mental va deveni atât de subtil şi pătrunzător încât va începe, în sfârşit, să înțeleagă înţelepciunea 
divină, corpul astral va putea hrăni sentimentele cele mai nobile şi dezinteresate, iar corpul fizic va avea toate 
posibilităţile de acţiune, nimic nemaiputându-i rezista. 

Cum nu există o adevărată separație între cele două naturi, individualitatea caută mereu să influenţeze 
personalitatea în sensul cel bun, dar personalitatea, dorind să fie liberă şi independentă, îşi face de cap, nu ascultă 


decât foarte rar de impulsurile venite din înalt. Deşi ea este hrănită, susţinută de individualitate, personalitatea i se 

opune până în momentul în care, datorită eforturilor depuse de de omul tenace şi sârguin-cios, individualitatea 
reuşeşte să se infiltreze în ea, ca să o controleze şi să o domine . În acel moment, personalitatea devine atât de 
supusă şi ascultătoare, încât ea devine identică cu individualitatea: aici găsim adevărata fuziune, adevărata căsătorie, 
adevărata iubire”. lată ceea ce se numeşte în Ştiinţa ezoterică „a uni cele două capete”. Unul dintre aceste capete este 
personalitatea care, la rândul ei este triplă, asemenea câinelui cu trei capete, Cerber, ce păzea intrarea în Infern; 
celălat capăt este individualitatea noastră, formată de asemenea dintr-o trinitate, materia noastră divină. 

Această fuziune, unire, această mult dorită căsâttorie trebuie să se împlinească într-o zi... Dar când?. Este greu 
de spus, căci pentru fiecare dintre noi se va face diferit. Aşteptând, iată ceea ce trebuie să facă discipolul: în mijlocul 
peripeţiilor şi frământărilor vieții, el trebuie să supună personalitatea în fața individualităţii, această voinţă divină situată 
deasupra lui, până când prima va deveni un instrument docil aflat la dispoziţia sa. Acesta este scopul tuturor practicilor 
şi exerciţiilor învăţate în Şcolile Iniţiatice. 

Totul îşi află originea în Dumnezeu, iar natura noastră inferioara îşi are şi ea originea în Divinitate. Să 
presupunem că vă aflaţi în căutarea filonului de aur: găsiţi minereul şi trebuie să ex-trageţi metalul. Deşi sunt diferite, 
atât aurul cât şi minereul cu ganga sa au aceeaşi origine, căci întreaga materie are o singură origine. „Dar cum a reuşit 
bunul Dumnezeu, care se deosebeşte atât de mult de materie, să zămislească ceva atât de opac, de întunecat şi 
greu?", iată o întrebare ce vă macină. Eu vă pot explica printr-un simplu exemplu. 

La creaţia lumii, Dumnezeu a procedat asemenea păianjenului care îşi tese pânza. Da, păianjenul ne arată cum 
Dumnezeu a creat lumea. Veţi replica: „Cum poate fi păianjenul atât de savant?". Nu ştiu dacă el are diplome universi- 
tare, dar dacă îl observați cu atenţie, dacă îi veţi înțelege munca, veţi ajunge la câteva concluzii filozofice formidabile! 
Priviţi-l numai cum îşi ţese pânza:găsim aici un întreg univers, o construcție geometrică , matemeatică, impecabilă. 
Cum o realizează? Mai întâi el secretă un lichid care, întărindu-se, formază unfir foarte fin, suplu, elastic şi în acest 
moment el începe construcția propriu-zisă. 

Chiar şi melcii m-au instruit.Melcii posedă un corp moale, în timp ce cochilia lor este tare.La prima vedere, nu 
observăm nici o legătură între corpul melcului şi cochilia sa, şi totuşi tot el şi-a clădit casa prin secreție, iar aceasta se 
măreşte pe măsură ce melcul pătrunde în micile ei interstiţii, prin corpul său eteric, îndepărtând particulele de 
materie.Melcul există separate de casa s a, dar el este acela care a clădit-o, mărind-o prin secrețiile sale. 

Această imagine ne permite să înțelegem că Dumnezeu a zămislit lumea emanând o materie subilă care a poi s- 
a solidificat.Veţi replica:"Acestea sunt povesti de adormit copii!'Poate, dar într-o zi toți oamenii instruiți vor simţi nevoia 
să le cunoască. În aparenţă, animalul însuşi şi cochilia sa nu sunt decât una şi aceiaşi materie, căci animalul însuşi , 
prin propria sa secreție , şi-a clădit casa...Veţi fi uimiţi când vă voi spune că acelaşi lucru se întâmplă cu 
individualitatea şi personalitatea: personalitatea este opacă, grea, rigidă, asemenea unei carapace, în timp ce indi- 
vidualitatea este uşoară, mişcătoare, vie. Deşi sunt diferite, ele au totuşi aceeaşi origine. 

Eul nostru superior, individualitatea, şi-a construit un vehicol, personalitatea, aşa cum melcul îşi poartă în spinare 
casa sa: aici este casa, noastră, noi locuim în ea. Dar, ceea ce este primejdios este faptul că omul a fost învăţat să se 
jidentifice cu carapacea sa şi nu cu spiritul, adică cu factorul formator cel mai puternic al său. De aceea, omul este 
slab, limitat, neputincios, supus greşelii.Corpul fizic nu este identic cu omul , el este numai un vehicol „un instrument ,o 
casă efemeră : adevăratul om se identifică cu spiritul, cu spiritul atotputernic, nelimitat şi atotcunos-cător, de aceea 
omul nu va deveni cu adevărat puternic, luminat, nemuritor, divin, decât atunci când va reuşi să se identifice cu spiritul 
său. Deci, trebuie să ştiţi că voi toți sunteți nişte divinităţi... Da, sunteți divinităţi şi trăiţi într-o regiune înaltă, unde nu 
există nici limitare, nici întuneric, nici suferinţă sau tristeţe, nici descurajare. Acolo vă găsiţi împlinirea. Dar această 


viață ce o trăiţi în înalt, nu o puteți nici simți, nici înțelege sau exprima, căci personalitatea nu vă permite acest lucru. 

Ea este mărginită, întunecată, neadaptabilă, sau prost racordată, asemenea unui nou că trăiţi un moment deosebit. 
Dar, din nou toate acestea dispar... Aşa este şi viața omului: o permanentă alternanță de lumină şi întuneric până în 
ziua în care, în sfârşit el va deveni expresia Divinităţii, trăind noua viaţă, renaşterea deplină. 

Corpul astral, corpul dorințelor este centrul personalităţii, căci de aici pleacă toate sugestiile, impulsurile, ce ne 
influențează negativ. Corpul astral ne oferă elanul necesar, iar corpul mental face combinaţiile şi aranjamentele ce 
oferă satisfacție primului. lată ceea ce trebuie să înțelegeţi. Dorinţele noastre ne dictează comportamentul, iar 
intelectul, deşi le este superior, capabil să le oprească sau să li se impună, se pune în slujba lor. Acesta este adevărul!. 
Priviţi:lumea întreagă îşi pune inteligenţa în slujba dorințelor „a poftelor şi pasiunilor. Toată instruirea, cunoaştințele, 
bogăţia culturală pe care omul le posedă, sunt puse în slujba întunericului, a ciudăţeniilor venite „nu se ştie de unde", a 
tenebrelor şi adâncimilor învolburate. Oamenii cei mai pricepuţi şi luminaţi sunt în slujba unor forțe şi impulsuri neferi- 
cite. lată tristul adevăr, şi dacă nu mă credeți, nu aveţi decât să verificaţi!. 

Atunci când corpul astral se va găsi în slujba intelectului, sau mai bine spus, când intelectulva fi în serviciul 
sufletului şi spiritului, atunci va exista perfecţiune... Tocmai acesta este rolul rugăciunii; să supună corpurile fizic, astral, 
mental, adică trinitatea inferioara care gândește, simte şi acționează în mod egoist, trinității superioare care gândeşte, 
simte şi acţionează, dar într-o manieră divină, în folosul lumii întregi. lată cea mai bună rugăciune: să ceri ca 
individualitatea să pună stăpânire pe întreaga ta ființă. Atât timp cât personalitatea stă aici să se impună, chiar dacă 
individualitatea reuşeşte să se strecoare din când în când, oferindu-ne sfaturi sau aducându-ne binecuvântări, ea nu se 
poate menţine, căci personalitatea păstrează puterea... . De aceea, nimic nu se leagă... Da, din când în când, 
individualitatea ne mai ajută, proiectând asupra noastră mici luminiţe, inspiraţii ce ne copleşesc, dar acest lucru este 
trecător: imediat, ea se retrage, căci ființa omenească prefera să întreţină relaţii cu personalitatea sa. 

Unii vor spune: „Ce prostii, ce neadevăruri, nu pot crede în aşa ceva", şi vor continua sa trăiască viața 
personalităţii. Să facă ce vor!, înti-o zi, ei vor vedea unde este adevărul, dar vor pierde destul timp!. Este mult mai bine 
să accepţi din-tr-odată adevărul... Da, să-1 accepţi şi să avansezi. Aceasta nu înseamnă că veţi deveni o divinitate de 
azi pe mâine, nu... Veţi cădea, vă veţi descuraja, apoi vă veţi recâşiiga curajul... până când, în sfârşit, construcţia 


divină, impersonală, conştiinţa individulităţii îşi va găsi locul şi va prinde rădăcini. 


III ÎN CĂUTAREA ADEVĂRATEI NOASTRE 
IDENTITĂŢI 


Cea mai mare greşeală a oamenilor constă în tendinţa de identificare cu propria lor personalitate. Atunci când 
spun: „Eu vreau... (bani, maşini, femei), eu sunt... (bolnav, sănătos), eu am... (această dorinţă, această plăcere)", 
oamenii cred cu adevărat că este vorba despre ei înşişi şi tocmai aici se înşeală. În realitate, personalitatea este aceea 
care are dorințe, care gândeşte, suferă, iar ei, care nu ştiu aceste lucruri, aleargă, se grăbesc pentru a-i satisface toate 
exigenţele. Cum nu s-au analizat niciodată, ca să cunoască în profunzime adevărata natură a ființei umane, adică 
diferitele planuri în care ei evoluează, oamenii se identifică neîncetat cu personalitatea şi mai ales cu corpul lor fizic. 
Dar discipolul, el însuşi trebuie să ştie că înseamnă mai mult decât propriul său corp fizic şi că toate dorinţele şi instinc- 
tele nu îl reprezintă pe el, ci numai o mică parte din el: numai având aceste cunoştinţe, el poate avansa rapid pe 
drumul evoluţiei. 

Yoga cunoaşterii de sine se numeşte în India Jnani-Yoga. Acela care practică Jnani Yoga vrea să se cunoască, 
să se regăsească. Deci, el începe prin a se regăsi: cine este, unde este. El vede că, şi atunci când îşi pierde un braţ, 
îşi păstrează eul, continuâd să spună: eu, mie .. Deci, eul său nu este acel braţ. Dar picioarele, stomacul etc... oare îi 
reprezintă eul?. Nu, el este ceva în plus. Apoi, el îşi studiază domeniul sentimentelor şi constată că sentimentele pe 
care le trăieşte nu îi aparţin: pentru că, el le poate observa, le poate analiza şi domina, deci el este în alt loc, mult mai 
sus. Acelaşi lucru este valabil şi pentru gânduri. Şi astfel, încet încet sfârşeşte prin a descoperi că acest eu pe care îl 
caută, acest eu care este deasupra lucrurilor, acest Eu superior este o parte a lui Dumnezeu însuşi, şi El este mare, 
imens, puternic, luminos, atotcunoscător... 

După ani şi ani de disciplină şi practică spirituală (ceea ce nu este dat tuturor yoghinilor), ei fuzionează cu Eul 
superior. Cât despre acel mic eu, schimbător, vulnerabil, nesemnificativ, el nu îi aparţinea, din moment ce putea să-l 
judece şi să renunţe, să-l arunce ca pe un ambalaj folosit, în timp ce „el" există în continuare!. 

Să privim un alt aspect al problemei!. Copilul care vorbeşte despre el, se poate exprima: „eu"... „mie", adultul se 
schimbă, dar continuăsă spună „eu", bătrân fiind, da, el continuă să spună „eu". Acest „eu" este neschimbător. Copilul 
se schimbă continuu în timp ce acest „eu" rămâne neschimbat. Ce reprezintă acest „eu"?. Omul caută răspunsul şi 
constată că acesta nu este nici corpul fizic, nici sentimentele, pentru că ele se schimbă de-a lungul vieții, nici gândurile, 
pentru că şi gândurile şi ideile se schimbă. Acela care se analizează profund, sfârşeşte prin a descoperi că această 
fiinţă despre care spune mereu “eu”, “mie” este în realitate o parte a lui Dumnezeu însuşi şi face toate eforturile pentru 
a se uni cu El. Şi astfel ajunge să înţeleagă că personalitatea nu.este o realitate veşnică, ci o refleţie trecătoare şi o 
parte din adevăratul eu, un miraj, o iluzie pe care hinduşii o numesc „maya". 

Efectul cel mai păgubitor al acestei iluzii este acela de a-i antrena pe oameni pe calea izolării: ea îi smulge din 
Izvorul divin, care este pentru toţi adevăratul Eu, făcându-i să trăiască într-o mulțime de mici euri separate, cu dorințe 
diferite, cu sentimente şi tendinţe diferite. Deci, nu este vorba despre o lume, aşa cum cred unii, care ar fi o Maya, ci 
este personalitatea noastră, eul nostru inferior, pentru că el ne împinge să ne considerăm ca nişte ființe izolate de 
ceilalţi şi de univers. Lumea nu este o Maya, ea este o realitate, materia este şi ea o realitate,la fel ca minciuna şi 
infernul. Iluzia este aceea de a crede ca suntem izolaţi de viaţa universală, de această Fiinţă unică care este peste toi, 
dar pe care nu o putem nici simţi, nici înțelege, pentru că eul inferior ne împiedică să o facem. 

Prima descoperire pe care o face acela care începe să se regăsească prin metodele meditaţiei şi identificării 
este aceea că nu există o multitudine de ființe separate, ci o Fiinţă unică care lucrează prin intermediul tuturor fiinţelor, 
pe care le .însuflețeşte, manifestându-se prin intermediul lor, chiar şi fără ştirea acestora; da, o singură ființă conduce 
şi coordonează toate manifestările lor. Aceia care au înțeles acest adevăr nu se pot dezbina şi nici revolta :pentru ei 


lumea întreagă este o fiinţă colectivă. 

Vă voi da un exemplu. Să presupunem ca pe masă aveţi mai multe pahare diferite prin substanţă, forme, 
dimensiuni şi culori, în toate, eu voi pune un singur parfum: paharele pot fi diferite, dar conţinutul lor este acelaşi. Voi 
observa că toate aceste pahare rămân fixe, iar esenţa din ele se va evapora, râspândindu-se în jur. Ea este subtilă, 
eterica şi va produce în aer o fuziune: parfumul fiecărui pahar se amestecă cu cel al paharelor vecine, toate regăsindu- 
se în înalt, unde formează o unitate indivizibilă. 

Această imagine ne poate înlesni înțelegerea modului în care unii se lasă antrenați de personalitate, nevăzând 
decât izolarea, trăind în iluzii. Dacă acceptă iluzia, ei se vor înşela mereu asupra realităţii lucrurilor, adoptând o filozofie 
materialistă, mincinoasă, sau mai corect spus. o filozofie adevărată în privinţa materiei, a formei, a învelişului, dar falsă 
în privinţa conţinutului, adică a sufletului, a spiritului, a gândurilor şi sentimentelor, unde totul se contopeşte formând o 
unitate. 

Imaginaţi-vă acum câteva persoane care se simpatizează, se iubesc reciproc şi se găsesc adunate în jurul unei 
mese. În aparenţă, ele sunt separate: din punct de vedere materialist, în plan fizic, ele sunt creaturi distincte. Dar 
acesta este un punct de vedere limitat, căci între ele circulă curenţi şi se produc schimburi, fuziuni, forțe şi energii; 
datorită faptului că se iubesc într-un anumit plan, ele formează un întreg. Indiferent dacă este vorba despre pahare sau 
despre corpul fizic, suntem obligaţi, mai mult sau mai puţin, să ţinem cont de formă, de contururi, de limite, dar când ne 
ocupăm de parfum, de viaţa subtilă a fiinţelor, nu mai există nici contururi, nici limite. Nu veți mai putea spune: „lată, 
acestea sunt limitele parfumului sau ale vieții, iată unde se opresc!. Este imposibil, pentru că tot ce este mobil, viu, 
strălucitor nu are limite. 

De exemplu, pe mine mă puteţi desena, îmi conturaţi profilul, fața, corpul, dar ceea ce desenaţi mă reprezintă 
oare pe mine?. Oare „eu" am contururi?. Nu, eu nu sunt corpul fizic, sunt aceea fiinţă care gândește, simte, acţionează 
şi s-ar putea să fiu mult mai mare decât corpul pe care-l vedeţi... Acest fapt este valabil şi în cazul vostru. 

Şi soarele... El se află pe cer, are o formă, o dimensiune determinată... Şi totuşi, cum se poate ca de la aceea 
distanţă să reuşească să ne atingă?. Este sus, foarte departe, dar ajunge până la noi. înseamnă că reuşeşte să se 
dilate într-atât încât ne poate atinge. Ei bine, dacă soarele este capabil să facă acest lucru , atunci şi noi putem să-l 
facem: da, trimițând de-a lungul spaţiului razele noastre caresuht, de fapt, gândurile noastre. Atunci când vă trimiteţi 
gândurile undeva, deşi sunteți la mii de kilometri, puteţi atinge acel ceva. 

Gândul nu reprezintă altceva decât emanaţii şi proiecţii asemănătoare chintesenţei pe care soarele nu încetează 
să o trimită aici pe pământ, şi la mii de ani lumină, în întreg universul. Razele soarelui reprezintă sufletul său, pe care-l 
proiectează în spațiul infinit, ele sunt gândurile sale, gânduri ce îl reprezintă. 

Haideţi să privim planetele... Sau să privim pământul: partea sa lichidă este mult mai întinsă decât cea solidă; 
partea gazoasă, atmosfera, este mult mai vastă decât cea lichidă, iar partea eterică se întinde mult mai departe, 
dincolo de soare. Cum această observaţie este valabilă şi pentru Mercur, Jupiter, Venus... putem concluziona că toate 
planetele se ating, se impregnează, se întrepătrund, formând o unitate. În exterior, ele sunt separate şi îndepărtate 
unele de altele, dar în interior (adică în partea subtilă) se contopesc. lar noi, asemenea planetelor, ne atingem prin 
gânduri, prin emanaţii... lată adevărata ştiinţă, adevărata filozofie. 

Omul care se identifică cu natura sa superioară, reuşeşte să se regăsească, să se „cunoască", adică să devină 
conştient de el ca parte a Divinităţii Însăşi. Stă scris în Biblie: „Sunteţi dumnezei". Da, oamenii sunt nişte dumnezei şi 
dacă, din păcate, se aseamănă deseori animalelor care se ucid şi se sfâşie între ele, acest fapt este datorat diminuării 
nivelului lor de conştiinţă, nivel ce se situează în personalitate, adică îhtr-o regiune unde se simt limitați, reduşi la 
tăcere. 


În realitate, noi constituim un întreg. De aceea, în momentul în care ai hotărât să faci rău cuiva, trebuie să te 

gândeşti şi să-ţi spui că îţi faci ţie un rău, pentru că tu trăieşti în aceea ființă, aşa cum şi aceasta trăieşte în tine. lată 
începutul unei adevărate morale: să înţelegi că răul făcut altora, ţi-l faci, în realitate, ţie. Oare câţi oameni au verificat 
faptul că, atunci când o ființă dragă suferă sau primeşte lovituri, este ca şi când ei înşişi ar primi loviturile, iar dacă 
aceasta este fericită, se bucură sau biruieşte, acea fericire li se transmite şi lor. Lucrurile stau aşa numai dacă filozofia 
unităţii, a iubirii, a universalităţii, pătrunde în fiinţa umană, adică filozofia adevăratei cunoaşteri de sineDacă nu, ne vom 
bucura când i se întâmplă ceva rău vecinului, ah da, din păcate suntem fericiţi, încântați, când se întâmplă o ne- 
norocire celorlalți! 

Personalitatea este aceea care menţine oamenii în această stare de conştiinţă interioară, fără ca ei să-şi dea 
seama, tocmai pentru faptul că aceştia se identifică cu ea, în loc să se identifice cu natura superioară. Bineînţeles, este 
greu să învingi anumite instincte, anumite dorinţe, dar ar trebui, cel puţin, să ajungem să fim conştienţi că nu eul nostru 
este aceia care are aceste dorințe. Detaşându-vă astfel de personalitatea voastră, o vlăguiţi, şi vă va fi mult mai uşor 
să stabiliţi o legătură cu natura voastră superioară, identifi-cându-vă astfel cu aceasta. 

Cum au putut oare oamenii să-şi piardă lumina, până într-atât încât au făcut abstracţie de acest „conţinut”, de 
această chintesenţă, de acest suflet pe care îl avem toţi, nesocotind ceea ce este viu, intens, subtil, oprindu-se numai, 
asupra ceea ce este material, inert?. Ei trebuie să înțeleagă că nimic nu este mai periculos decât concentrarea asupra 
materiei, identificarea cu ea, împotmolirea şi imobilizarea lăsându-i la bunul plac al duşmanilor. Trebuie să ştim să ne 
mişcăm, să schimbăm locul, sau chiar să ne luăm zborul ca păsările, căci atunci reuşim să scăpăm nemaifiind la bunul 
plac al împrejurărilor. Toate fiinţele care ştiu să se mişte, fiind vii, mobile, subtile, sunt de nevăzut; nu ajungem să le 
prindem, ele scapă mereu, se înălța... plutesc. Veţi spune: „Da, dar există mereu corpul fizic!". Este adevărat, el este 
greoi, material, expus pericolelor. Dar sufletul... . haideţi, încercaţi să simţiţi sufletul unui om, spiritul lui, conştiinţa 
sa!Ceva din om este deasupra tuturor condiţiilor şi a circumstanțelor. Putem pune stăpânire pe pahar, dar şi nu pe 
parfumul ce pluteşte în aer.. 

Acela care coboară foarte jos în materie, se va găsi la bunul plac al altora ce vor dispune de el.Aceasta se 
întâmplă cu majoritatea oamenilor: unii se folosesc de ei, îi plasează într-un loc, îi împing dintr-o parte în alta, îi 


înlătura, îi alungă, îi închid sau îi omoară.De aceea , iată concluzia mea: pentru  adeveni capabili să depăşim 
greutăţile, nu vă lăsaţi dărâmaţi de nimic, de nici un necaz, de nici o tragedieitrebuie să plutim deasupra 
evenimentelor, trebuie să urcăm mereu şi mai ales trebuie să nu ne materializăm, în acel moment, tulburările, 
necazurile, pierderile, nu ne vor atinge, vom fi deasupra lor, foarte departe, în înalt. 

Pentru a ajunge la această stare de conştiinţă sublimă, trebuie deseori să meditaţi asupra formulei să o 
pronunţați. „Eu sunt El'şi să o pronunţați. “Eu sunt EI”, adică numai el există, eu nu exist, nu sunt decât o reflectare, o 
umbră. Omul nu există separat de Creator, el este parte din Dumnezeu; unicul care are o existenţă proprie. Dumnezeu 
singur există, iar noi suntem o proiecţie a Lui. Deci, când spunem „Eu sunt El", înțelegem că nu existăm în afara Lui, 
suntem legaţi de El, ne apropiem de EI, pentru a deveni într-o zi una cu El. De milioane de ani, istoria ne transmite 
mărturii despre creaturi care au reuşit să se identifice cu Dumnezeu, câştigând puterea, lumina, extazul. Atât timp cât 
omul nu cunoaşte adevărata natură, el se va identifica cu corpul său fizic, cu sentimentele şi gândurile sale, fără să 


ştie care este adevărata realitate, rămânând slab şi bolnav. 

IV CUM SĂ DEPĂŞIM LIMITELE NATURII INFERIOARE 


Toate slăbiciunile îşi au rădăcina în personalitate. De aceea, este inutil sa vă ocupați de propriile voastre 
slăbiciuni căci, pentru a corecta una singură, vă trebuie o viaţa întreagă şi chiar mai mult! Ceea ce ar trebui să vă 
preocupe este rădăcina personalităţii, ea fiind aceea care. le hrăneşte pe toate. Personalitatea se caracterizează prin 
egocentrism. Când se abandonează personalităţii , omul nu se ocupă decât de el, nu vede pe nimeni în jur, crezându- 
se buricul pământului: ar trebui ca întreaga lume să-i facă pe plac, să se învârtă 
în jurul lui, să-l privească cu iubire, să-l întrebe mereu dacă nu are nevoie de ceva. 

Priviţi ce se întâmplă cu îndrăgostiţii. Dacă băiatul nu i-a acordat nici o privire iubitei sale (sau invers), ea va fi 
furioasă: „Cum? Să-mi facă aşa ceva mie? Să nu-mi acorde nici o privire, să nu-mi spună nici un cuvânt, să nu vină să 
mă vadă!". Ea nici nu se gândeşte la el, la faptul ca poate este obosit sau chiar nu are timp de aşa ceva, şi iată cum 
încep reproşurile. Personalitatea, nu este deloc generoasă, nu are pic de milă, nimic. Ea trebuie să aibă totul, să 
absoarbă totul, şi cum este nesăţioasă, nu numai că este ingrată, dar se simte jignită că nu i se oferă mai mult. 
Această nevoie de a primi stă la originea tuturor tendințelor dăunătoarei revolta, gelozia, cruzimea, răzbunarea. 

Atât timp cât personalitatea ocupă un asemenea loc, omul va fi mereu tulburat, pentru că va exista întotdeauna 
cineva care nu îl va băga în seamă, nu se va învârti în jurul lui, refuzând să i se încline, sau să-l considere drept un as, 
un geniu, o divinitate... Toate necazurile omului sunt consecinţa faptului că el şi-a hrănit într-atât natura inferioară încât 
a transformat-o într-un munte care îi blochează intrarea în împărăţia lui Dumnezeu. 

lisus a spus că i-ar fi mai uşor unei cămile să treacă prin urechile acului decât unui om bogat să intre în împărăţia 
lui Dumnezeu. Imaginea aleasă de lisus nu a fost explicată niciodată, şi de aceea eu am dorit să o înțeleg m-am distrat 
făcând cercetări. Da, iată care sunt distracţiile mele. Şi eu mă amuz!. Oamenii spun mereu: „Distracţie plăcută", deci 
eu mă distrez, împlinind astfel dorinţa celor din jur. Deci, m-am amuzat spunând: „Să vedem, ce îi este caracteristic 
cămilei?". Şi am găsit că ea are o dimensiune mică a corpului astral, este cumpătată, traversează deşertul fără să 
mănânce şi să bea timp de mai multe zile. În timp ce, corpul astral al omluui om bogat este enorm, este umflat, pentru 
că doreşte să înghită întreaga lume. De aceea, el nu poate intra în împărăţia Domnului, unde pătrund numai aceia care 
au ştiut să-şi înfrâneze poftele şi dorințele. Acesta este sensul vorbelor lui lisus, altfel ar părea ciudat ca o cămilă, cu 
un asemenea corp, să treacă prin urechile acului, în timp ce un om bogat care poate fi foarte slab să nu reuşească să 
intre în împărăţia lui Dumnezeu?. 

Dacă personalitatea omului este atât de mărită, înseamnă că învățătura şi educaţia primită îl împing mereu să-şi 
dezvolte natura egoistă care s-a transformat într-o tumoară imensă ce îi invadează ființa: noi nu îl mai putem atinge, nu 
îi mai putem spune sau face nimic, fără să îi provoca reacţii bolnăvicioase. Nu este normal, omul nostru trebuie să 
învețe să-şi dezvolte individualitatea pe care a cam uitat-o, şi să intre în pielea altora, spunându-şi: „Dacă prietenul 
meu nu a venit să-mi aducă asta sau cealaltă, înseamnă că este ocupat, obosit, bolnav... „ şi în loc să se înfurie 
mormăind idei răzbunătoare, să rămână calm şi înțelegător. 


Dacă Iniţiaţii sau înţelepţi i-ar fi educat pe oameni, ei le-ar fi dat metodele necesare dezvoltării superioare, a 

individualităţii, care este generoasă, dezinteresată, impersonală. În zilele noastre nu ne mai educăm copiii, ne 
mulțumim numai să-i instruim, dezvoltându-le astfel personalitatea. Deci, fiecare se poartă ca şi cum ar fi singur pe 
pământ, crezându-se centrul universului şi dorind ca lumea întreagă să fie la dispoziţia sa. Cum aţi vrea ca oamenii cu 
o asemenea mentalitate să continue să trăiască împreună? Nu există decât contestaţii, revolte, certuri din cauza 
acestei dezvoltări exclusive a personalităţii. lar vina o poartă şcolile şi universităţile care au orientat instrucţia într-o 
direcţie greşită. Dacă eu aş fi avut responsabilități în domeniul educaţiei, aş fi dat o altă orientare instrucției copiilor şi a 
tineretului, şi totul s-ar fi schimbat... După câţiva ani, bineînţeles, dar totul s-ar fi schimbat. 

Vă voi da un exemplu de comportament obişnuit al oamenilor; poate puţin exagerat, forțat, dar care reflectă bine 
mentalitatea celor mai mulţi dintre ei. Deci, iată un cuplu, bărbat şi femeie, şi haideţi să vedem ce se întâmplă cu ei. 
Dimineaţa, soțul pleacă la serviciu: „La revedere dragă.... La revedere dragă..." Se îmbrățişează, gândîndu-se la 
altceva. De îndată ce uşa s-aînchis, femeia începe să-şi spună: „Ce prostie am făcut, măritându-mă cu el!. Este un 
ratat, un incapabil, un neîndemânatic... în timp ce vecinul, ei da, este cineva: este suficient să îi vezi ultima maşină 
cumpărată, bijuteriile oferite soției. Ah, ce nenorocire!" Şi se vaită, înjurând: „Nu mai pot suporta o asemenea situație. 
Când idiotul se va întoarce diseară acasă, va vedea el, îi voi spune tot ce gândesc!". Astfel, ea se pregăteşte pentru 
acest lucru: întreaga zi se montează, se otrăveşte... . 

Acum să vedem ce face soţul, la rândul lui: „Ah această... . (nu vă voi spune cuvântul), de ce am făcut prostia să 
mă însor cu ea?. Este atât de obişnuită, de proastă!. Nu-şi doreşte decât să se plimbe prin magazine cu micuțul ei 
câine, sau să se îndoape în cofetării cu prietenele ei, iar eu muncesc aici, în praf şi zgomot, ca să fac rost de banii pe 
care să-i cheltuiască pe prostii. Acest lucru nu mai poate dura, va vedea ea: când voi ajunge diseară acasă, îi voi 
spune tot ce gândesc!" Deci, întreaga zi, amândoi bombăne... şi când se întâlnesc, se sfâşăie, pentru ca în ziua 
următoare să o ia de ia început. 

lată cum ar trebui să se petreacă, de fapt, lucrurile. Dimineaţa, la despărțire, ei se îmbrățişează cu tandrete, şi 
când soțul este plecat, soția îşi va spune: „Ah, săracul, când mă gândesc câte sacrificii face pentru mine!. Cum a putut 
să se căsătoarească cu mine, un om atât de nobil, de cinstit?. Şi mai ales câtă iubire!. Cum m-a îmbrăţişat! . Lucrează 
toată ziua, şi în condiţii grele!. Nu are nici un minut de odihnă... în timp ce eu sunt liberă, mă pot odihni, mă pot plimba. 
Ar trebui să îi pregătesc o masă bună pentru di-seară". Şi astfel, întreaga zi gândindu-se la el cu drag, ea este 
fericită... în timpul acesta, la rândul lui, soțul îşi spune: „Ah, de ce m-am căsătorit cu ea?. Este o victimă: întreaga zi 
lustruieşte, se ocupă de copii, îi îmbracă, îi spală, nu are deloc timp să se plimbe. Eu merg la cârciumă cu prietenii, 
discut cu ei, în timp ce ea săraca, rămâne singură acasă aşteptând copiii de la şcoală... Ah, într-adevăr, este o femeie 
deosebită pe care cerul mi-a dăruit-o!. Nu voi lăsa lucrurile să continue astfel". Şi ieşind de la serviciu, îi cumpără flori, 
un mic cadou, o surpriză, iar seara când se regăsesc, sunt fericiţi, se îmbrăţişează, gânguresc... Câtă iubire!. 

În realitate, în cele două povestiri, cele două cupluri nu sunt mai bune unul în comparaţie cu celalalt, doar că în 
mintea lor au puncte de vedere diferite, un alt mod de a vedea lucrurile. Şi este atât de uşor de reparat acest lucrul. 
Pe tine însuţi nu te poți schimba uşor, dar dacă îţi schimbi modul de a gândi, totul se schimbă. şi 
acestea sunt personalitatea şi individualitatea: un punct de vedere. 

Nu trebuie să ne ocupăm prea mult de exigenţele personalităţii şi chiar când avem motive să fim nemulțumiți, 
trebuie să judecăm puţin, spunând: „Ascultă, dacă urc acum în maşina ta nu o să am decât neplăceri. Deci, tu trebuie 
să devii puţin mai înţelegător”. Şi astfel, datorită acestei scurte conversații, personalitatea care este atât de umilată, se 
mai dezumflă puţin. Este foarte bine, căci ea nu trebuie să depăşească limitele, adică să ne dea sfaturi; ea este cea 
care trebuie sfătuită, şi nu invers. Dacă lucrurile nu se petrec aşa, nimic nu mai funcţionează. Dar cum nimeni nu are 


noțiuni clare despre acest subiect, totul funcţionează conform sfaturilor personalităţii. Acest lucru l-am văzut chiar şi la 

oamenii cei mai citiți şi inteligenți, la savanți, toți se lasă conduşi, fără măcar să-şi dea seama, de propria lor 
personalitate. Ei cred că iau singuri deciziile. Nu, nu este adevărat, personalitatea este aceea, ea este ca o a doua 
piele lipită de om, nu omul hotărăşte. Omul este iridividualitatea, adică tot ceea ce este inteligență, înțelepciune, 
lumină, nemurire, putere. Ei da, acesta este omul!. Doar că el nu are încă obişnuinţa de a trăi în individualitate, de a se 
identifica cu ea. La nivelul individualităţii, el doarme, în timp ce ia nivelul personalităţii stă treaz, şi aceasta este o mare 
greşeală. 

Atât timp cât vă identificaţi cu personalitatea, veţi fi vulnerabili, pentru că ea vă va îndemna mereu să aveți 
pretenţii imposibil de satisfăcut. Fiecare are problemele şi greutăţile lui, iar voi, aşteptând mereu ajutor şi înțelegere, 
veţi fi veşnic nefericiţi. Cineva va fi poate lângă voi, un moment, dar apoi va pleca. De aceea, vă spun: dacă aşteptaţi 
mereu să fiți căutaţi, apreciați, iubiţi, veţi suferi pentru că vă bazaţi pe lucruri nesigure. Un moment poate că veți fi 
iubiţi, dar în momentul următor nu puteți şti ce se poate întâmpla. Nu trebuie să contati pe iubirea altora. Ea poate 
veni, bineînţeles, chiar destul de des, şi dacă vine este minunat, dar nu trebuie să contaţi pe acest lucru. Vreţi să fiti 
fericiţi? Nu cereti să fiţi iubiţi, ci iubiți voi înşivă zi şi noapte şi veți fi neîncetat fericiți. Poate că într-o zi 
veţi întâlni o iubire deosebită. Da, de ce nu? Poate să apară, dar nu o aşteptaţi. lată cum am rezolvat eu 
problema:contez pe iubirea mea, vreau să iubesc, iar daca ceilalți nu doresc acelaşi lucru, este treaba lor, vor fi 
nefericiţi, eu însă sunt fericit. Deci, problema este rezolvată. lar dacă voi găsiţi o soluţie mai bună, veniţi să mi-o 
spuneți. 

M-am ocupat atât de mult de studiul personalităţii, încât astăzi ştiu totul despre ea: cum funcţionează, cum se 
hrăneşte, cum râde, cum vorbeşte, cum sfătuieşte şi este într-adevăr formidabilă! Şi voi studiați aici: gesturile ei, 
limbajul ei, privirea, chiar şi culorile ei. Personalitatea nu a avut niciodată culori luminoase, nu străluceşte niciodată, cu 
excepţia momentelor de efervescenţă sexuala. Atunci, ea se aprinde pentru o clipă, dar lumina nu durează prea mult, 
devine foarte repede ştearsă... Când este nemulțumită, vă arunca o privire neagră, dar ce neagră!. Veţi şti imediat că 
personalitatea vă priveşte. Bineînţeles, ea este capabilă de mângâieri şi îmbrățişări, dar numai pentru a obţine ceva 
pentru ea însăşi. Şi individualitatea poate mângâia şi îmbrăţişa, dar vă oferă Cerul, poezia, muzica. Deci, amândouă 
vă îmbrăţişează, dar între sărutările lor există o diferenţă pe care fără îndoială nu aţi observat-o niciodată. Când cineva 
vă îmbrăţişează, oare ştiţi dacă este personalitatea sau individualitatea lui aceea care face acest lucra?, 

Şi în acest caz vă pot da câteva repere. Când este vorba despre personalitatea cuiva care vă îmbrățişează, ea 
vă stoarce, vă epuizează ca o ventuză, ca o caracatiță. Ea este aceea care profită, iar voi cei care sunteţi epuizați.. 
Rămâneţi demagnetizaţi,căci ea v-a luat totul . În timp ce, dacă este vorba despre individualitatea lui, ziie întregi vă veți 
simţi dilatati., îmbogăţiţi. lată încă o nouă lumină. Când personalitatea este aceea care va îmbrăţişează, ea vă ia totul 
şi vă ia fără să se gândească în ce stare vă lasă. Ea nu dă doi bani pe voi. Ea doreşte numai să fie satisfăcută. în timp 
ce, individualitatea doreşte atât de mult să vă dăruiască din tot sufletul, încât zile în şir vă veţi simţi copleșiți, 
înfrumusețaţi, îmbogăţiţi. lată un lucru pe care bărbaţii şi femeile trebuie să-l înveţe: dacă este vorba despre 
personalitate sau individualitate, în ceea ce ei numesc iubire. 

Şi acest lucru nu este prea uşor, căci personalitatea este o campioană în tot felul de jonglerii, prinzându-vă în 
mrejele ei. Ea poate merge departe în frumusețe, muzică, dans. Este încântătoare, surprinzătoare în ceea ce poate 
exprima!. Dar, scopul ei, este să vă înghită. Ea ştie să danseze, vă poate privi cu iubire, ştie cum să vă vorbească, să 
vă linguşescă, să vă mângâie, este minunată, încântătoare , poetică, frumoasă!Da, dar sunteți prinşi în plasa ei şi 
sunteţi mâncaţi. De ce este atât de frumoasă?. Pentru a vă cuceri mai uşor. Da, dar acest lucru nu-l cunoaşteţi. Există 
poezie, muzică, parfumuri şi în individualitate, dar ea este diferită, nu doreşte să vă mănânce, să vă lege, ci să vă 


elibereze, să vă însufleţească, să vă înfrumusețeze, întreaga problema constă în scopul urmărit. Atât timp cât nu ştim 

care este scopul, nu ne putem pronunța. Când un om dăruieşte bijuterii unei tinere fete, oare ea ştie de ce face el 
acest lucru?. Aparent, totul este formidabil, minunat... Dar scopul?. Scopul este să abuzeze cât rnai mult de ea. 
Personalitatea nu este proastă, este chiar învățată, într-atât încât poate face stelele să coboare, pentru a vă convinge 
că nu mai trebuie să faceţi bine, că trebuie să încetaţi munca spirituală. Şi adesea reuşeşte să vă convingă, pentru că 
există savanţi, artişti în personalitate, ea nu este singură. Există o întreagă lume care mişună în ea. Ei da, ea este 


foarte capabilă, bogată, dar trebuie dominată. 


14 


V SOARELE, SIMBOL AL NATURII DIVINE 


Observati puţin viaţa oamenilor şi veţi vedea că, indiferent de domeniul de activitate: social, politic, economic, 
personal, greutăţile vin din faptul că oamenii, în majoritatea lor, se orientează mereu greşit. Normele lor, regulile, 
idealurile sunt acelea de a acumula mereu, adică de a lua. Scopul culturii şi al civilizaţiei este aceia de a lua. Oriunde 
am merge, dorim să luăm ceva. Studiem, muncim, ne căsătorim, ne întâlnim doar pentru a lua, gândul ne este mereu 
orientat în această direcţie. De aceea,oamenii nu mai iradiază nici lumină, nici căldură, nici viață: s-au obişnuit doar să 
ia. Chiar în iubire, bărbatul şi femeia se caută gândindu-se fiecare cum să ia. 

Această tendinţă de acaparare este caracteristica cea mai importantă a personalităţii. Şi, aşa cum v-am spus 
deja, personalitatea este o trinitate inversată în raport cu individualitatea, din moment ce se compune din trei facultăți: 
înțelegere, iubire şi dorință, dar în modul lor inferior de manifestare. Dacă acestea întâlnesc în calea lor foițe ce ar 
putea deveni obstacole în realizarea tendinţelor lor egoiste, îşi mobilizează toate resursele intelectuale, afective şi 
voluntare, pentru a le învinge şi a-şi atinge scopul. 

Dimpotrivă, natura superioară doreşte să lumineze, să însufleţească, să strălucească... Ea vrea să dăruiască, să 
ajute, să susțină.. . Ea nu se gândeşte decât să protejeze, să-şi manifeste generozitatea, abnegaţia. lată de ce ea nu 
reține ceea ce posedă şi nu este iritată dacă cineva vine şi îi ia bogăţiile „din contră, ea este fericită să vadă că datorită 
ei, alţii se hrănesc, îşi potolesc setea, se luminează. Şi cum individualitatea este tot o trinitate în care se manifestă 
inteligenţa, inima şi voința, putem spune că inteligenţa are ca scop să lumineze, inima să încălzească, iar voinţa să 
însuflețească şi să elibereze întreaga fiinţă. 

O calitate formidabilă a naturii superioare este aceea de a da. De altfel, virtuţiile nu sunt altceva decât strălucire, 
o proiecţie a centrului către periferie, o nevoie de a smulge, de a sacrifica ceva din tine însuţi, asemenea soarelui. In 
timp ce, personalitatea ia, aşa cum ia şi pământul. Pământul nu dăruieşte nimic cosmosului. Este posibil să-l vedem 
strălucind puţin în spaţiu: dacă locuitorii planetelor Jupiter sau Saturn au telescoape, văd poate bietul pământ, micuţ, 
emanând o slabă licărire ca luna sau ca alte planete, dar această lumină nu îi aparține. Pământul este incapabil să 
producă lumina, pentru că el este egoist iar cei egoişti nu pot proiecta nici o lumină... Lumina este ceva ce ar trebui să 
o desprindem, să o smulgem din noi înşine, fiind o manifestare a iubirii şi a abnegaţiei. 

Soarele este ilustrarea tendinței de dăruire, în timp ce pământul este ilustrarea tendinței de acaparare. Aceasta 
nu înseamnă că pământul nu dăruieşte nimic. Cu ceea ce primeşte, el dă naştere florilor, fructelor, dar o face pentru el. 
Credeţi oare că alte stele beneficiază de aceste flori sau fructe?. Nu, el le păstrează pentru el însuşi, sau pentru copiii 
săi, care de asemenea îi aparţin. Şi personalitatea face ceva cu ceea ce ia, dar păstrează totul pentru ea. în timp ce, 
tot ceea ce soarele produce, trimite departe în spaţiul infinit, pentru ca multe alte creaturi să profite. lată deci cele două 


legi: a absorbției şi a emisiei sau a radiaţiei. lar soarele este modelul tipic al legii radiaţiei, al însuflețirii. 


Dimineaţa, când soarele răsare, veţi vedea manifestarea cea mai frumoasă a individualităţii, a spiritului, a 
Divinităţii: această însufleţire, această generozitate reprezintă un dar în sine... 

Voi priviţi doar, priviţi, şi cum nimeni nu v-a explicat vreodată ceea ce se întâmplă, nici cum să interpretaţi, chiar 
dacă veți privi întreaga voastră viaţă răsăritul soarelui, veţi continua să luaţi. Dar când veţi înțelege ceea ce reprezintă 
un răsărit de soare, veţi simţi puterea, grandoarea, imensitatea acestui act de a dărui, veţi munci pentru a schimba 
totul în voi, şi veți fi fericiţi să progresaţi puţin câte puţin, în fiecare zi, până când veţi reuşi să fiți asemenea soarelui. 

Da, trebuie să învăţaţi să dăruiţi, fără să aşteptaţi recompense,aşa cum Soarele dă şi nu aşteaptă nimic în 


schimb. Mulţi oameni care fac mici sacrificii aşteaptă mereu să primească ceva în schimb, cel puţin o mulțumire, un 

compliment, un elogiu şi întreaga lume găseşte acest lucru fbarte normal. Da, dar acestea sunt legile pământului, nu 
cele solare. 

Egoismul acţionează mereu asupra omului într-un mod dăunător. Când nu dăruim nimic, când păstrăm totul 
pentru noi, în interior, anumite canale încep să se astupe. Şi ştiţi deja ce înseamnă să se astupe canalele sau să sece 
un izvor: se produc fermenţi ce dau naştere unor mirosuri de nesuportat, atrăgând viermii. Ei da, pur şi simplu, pentru 
că izvorul şi-a oprit curgerea. Acelaşi lucru se petrece şi în fiinţa umană, căci personalitatea este ca o apă stătătoare. 

Bineînţeles, privind din alt punct de vedere, personalitatea ne apare extrem de abilă. Ea se descurcă pentru că 
vrea să mănânce, să acumuleze. Da, din acest punct de vedere, ea este activă, chiar violentă. Individualitatea nu este 
atât de abilă şi dinamică, dar ceea ce este extraordinar la ea, este faptul că reuşeşte să curgă continuu, udă, 
fertilizează, luminează, însuflețeşte. Individualitatea este un izvor şi atunci când începe să se exprime strălucirea care 
izbucnește, abundența, iubirea, puritatea, lumina şi generozitatea ei învăluiesc ființa umană care se simte curată, 
strălucitoare, uşoară. 

Vedeţi, este foarte uşor să evoluezi. „Cum, veţi întreba, este uşor să evoluezi?. De ani de zile fac eforturi şi nu 
evoluez deloc!". Dar este foarte simplu, nu puteţi pentru că nu sunteţi preocupaţi să lucraţi ceea ce este esenţial, nu 
aplicaţi această lege a dăruirii, a sacrificiului, ceea ce faceţi este mereu pentru voi, pentru prosperitatea voasțră. Chiar 
când citiţi, când studiaţi, o faceţi mereu pentru a lua. Dar, când veţi începe să împărtăşiţi celor din jur ceea ce aţi 
învăţat din acele cărţi, din experienţele trăite, indiferent despre ce este vorba, vă veţi schimba. Oamenii muncesc, 
bineînţeles, dar mereu pentru a lua, pentru a creşie, a deveni tot mai puternici, instalându-şi peste tot tentaculele; ei nu 
muncesc pentru a putea dărui.. 

lisus a atins şi el această problemă; el nu a explicat-o cu aceleaşi cuvinte ca ale mele, bineînţeles, dar dacă 
interpretam corect Evangheliile, vedem că a subliniat importanța deposedării. Un om tânăr şi bogat l-a întrebat: „Ce 
trebuie să fac pentru a dobândi nemurirea?. - Trebuie să urmezi poruncile, răspunse lisus. - Le urmez, răspunse 
tânărul, ce mai lipseşte?. - Dacă vrei să fii perfect, spuse lisus, vinde tot ce ai, dâruieşte-le săracilor şi urmeazâ-mă". 
Auzind aceste cuvinte, tânărul se întrista, căci nu era pregătit pentru un asemena sacrificiu, şi nu l-a urmat pe lisus. 
Dacă lisus cerea un asemenea lucru, era pentru că el cunoştea importanţa acestor două legi: a lua şi a da. De cea 


da? Pentru a se elibera, pentru a-l putea urma şi a deveni ca Soarele! Vedeţi, sub o formă diferită" este aceeaşi idee. 


De acum înainte, dacă m-aţi înțeles, veţi începe să priviţi soarele cu alţi ochi şi în voi se vor produce mari 
schimbări, căci totul constă în înțelegerea profundă adevărată. Omul poate declanşa în sine curenţi celeşti şi atunci se 
transformă, începe să dăruiască, asemenea soarelui, descoperind că niciodată nu s-a simţit atât de bogat, de lucid şi 


de puternic. 


lisus a spus: „Dacă cineva doreşte să-ţi ia cămaşa, lasă-i şi haina...". De ce?. Pentru a fi asemănător soarelui. 
Bineînţeles, lisus nu foloseşte expresia „asemănător soarelui", dar ideea este aceeaşi: să devii în interior atât de 
„Împărăţia lui Dumnezeu aparține celor îndrăzneţi „. Ori, personalitatea este aceea care se teme, niciodată 


individualitatea. Personalităţii îi este frică, pentru că ea se simte izolată, săracă, vulnerabilă; de aceea, ea încearcă 
mereu să ia, pentru a se întări, pentru propria-i securitate. Când îţi este frică, nu-ţi poţi manifesta iubirea. lubirea este 
incompatibilă cu frica; acolo unde este iubire, frica dispare. lar personalitatea care se teme, este capabilă de fapte 
îngrozitoare. 

Pentru a putea vedea clar relaţia ce există între soare şi natura noastră divină, vă voi arăta cum putem interpreta 
legea lui Newton în plan spiritual. Newton a descoperit legea atracției universale pe care o formulează astfel: planetele 


se mişcă ca şi cum ar fi atrase de soare, direct proporţional cu masa lor şi indirect proporţional cu distanţa față de 

soare. Deci atracţia este direct proporțională cu greutatea şi invers proporțională cu distanța. Mult mai târziu, fizicienii 
au făcut următoarea experienţă: ei au cântărit acelaşi obiect şi la pol şi la ecuator, şi au constatat că acel obiect 
cântărea mai puţin la ecuator decât la pol. De ce?. Pentru că pământul este uşor mai turtit la poli şi distanța până la 
centrul pământului este mai mică decât cea măsurată de la ecuator. Deci, atracţia este mai mare la poli şi obiectul 
devine mai greu. Cu cât obiectul se îndepărtează de Pământ, cu atât îşi va pierde mai mult din greutate, pentru că nu 
mai este influenţat de atracţia terestră. Să admitem acum că intră în câmpul de atracţie solară: se aplică aceeaşi lege, 
şi el va fi atras de soare. Deci acelaşi obiect care a fost atras de pământ, se îndreaptă acum spre soare, absorbit, atras 
de acesta. 

Acelaşi lucru se întâmplă şi cu fiinţa umană care se găseşte plasată undeva între personalitate şi individualitate. 
Dacă rămâne prea apropiată de pământ, personalitatea o va reţine şi ea va cântări greu. Dar dacă reuşeşte să se 
îndepărteze, personalitatea va avea mai puţină putere asupra ei... până când nu va mai avea deloc: în acel moment, 
fiinţa noastră se va îndrepta către soare, către individualitatea sa. Este aceeaşi lege, dar astronomii care se ocupă 
mereu de domeniul fizic, nu s-au gândit niciodată că această lege există şi în plan spiritual. Pentru a se desprinde şi a 
călători în spaţiu, omul trebuie să taie anumite legături, iar pentru a le tăia, el trebuie să se exerseze în arta de a dărui. 
lată, aceasta înseamnă despărţirea, depărtarea: desprindere,sacrificiu,renunţare, generozitate . Dăruind, vă îndepărtați 
de pământ şi într-o zi veşi fi absorbiți de soare. 

Acum, dacă după atâtea explicaţii nu aveţi nici o dorinţă de a îmbrăţişa teoria individualităţii, înseamnă că 
personalitatea vă ţine, şi vă ţine strâns. Bineînţeles, eu ştiu că de mii şi mii de ani, punând stăpânire pe familie şi 
folosind tot felul de filozofii, personalitatea a prins asemenea rădăcini în ființa umană încât, orice am spune, majoritatea 
oamenilor îi urmează sfaturile. Ei vă vor răspunde: „Oh, este bine cum este, şi dacă traversăm perioade tulburi, ce 
vreţi... . Asta-i viața!". Şi astfel, ei îşi acceptă suferinţele şi sclavia , nu văd nimic mai bun în calea lor. 

Eu ştiu că această filozofie nu va fi niciodată acceptată de cei care au fost prinşi în ghearele personalităţii. Ei nu 
au nici un chef să ducă o altă viață, mai frumoasă, mai poetică, superioară. Veţi spune: „Dar atunci, dacă ştiţi dinainte 
că oamenii nu vă vor urma, de ce continuaţi să le vorbiţi?”. Pentru că eu ştiu că unii dintre ei sunt prizonierii 
personalităţii lor, şi pentru aceştia vorbesc. Există speranţa ca într-o zi să iasă din cercul personalităţii, pentru a se 
apropia de lumea divină. Dar, pentru ceilalți nu-mi fac prea multe iluzii. Mai târziu, poate, mai târziu, după. nenorociri, 
catastrofe şi lecţii dure luate de la viaţă, poate în alte reîncarnări ei vor scăpa din ghearele personalității. 

Personalitatea apare şi la creaturile regnului animal. Natura superioară există şi la animale, dar este adormită. La 
oameni, ea începe să se manifeste puţin, iar dorinţa ei este să fie înțeleasă şi să domnească, aşa cum se întâmpla la 
Iniţiaţi. lată idealul pe care trebuie să îl avem: să primim cu entuziasm şi fără rezerve natura divină în noi. Cât timp ne 
va lua... nu contează. Şi cum soarele este simbolul acestui ideal, l-am luat ca model. Unii vor spune:"Dar soarele nu 
este o ființă umană!". Da, dar face mult mai mult decât sunt oamenii capabili să facă. Deci, este preferabil să tindem 
spre ființe care nu sunt omeneşti, dar care le depăşesc pe acestea, decât să rămânem lângă oameni care sunt 
întotdeauna slabi, întunecaţi, răi, egoişti, criminali. 

Să presupunem chiar, că soarele nu este altceva decât o piatră sau un bloc de metal în fuziune, nu-mi pasă. Din 
moment ce posedă calităţi superioare omului, dăruind lumina, căldura vieții, voi merge spre el fără să-mi pun întrebări: 
„Este om, piatră sau metal?". Văd că are calităţi ce le depăşesc pe ale oamenilor, deci mă îndrept spre el, căci lângă el 
devin mai inteligent, mă vindec, în timp ce, lângă oameni sunt deseori bolnav şi nefericit. Unii vor spune: „Dumnezeule, 
cât este de deformat!. Pretinde că soarele este inteligent, că este plin de calităţi”. Şi de ce nu?. De altfel, eu nu sunt 
singurul care o fac: am urmat exemplul marilor spirite care ne-au precedat. 


Şi vă voi mai da un argument. Când vedeţi pe cineva, de unde ştiţi ce gândeşte şi ce are de gând să facă?. Dacă 

are o înfăţişare întunecată, sinistră, puteţi fi sigur că vrea să vă facă rău. Natura a aranjat lucrurile aşa. Când omul are 


intenţii criminale, faţa îi este întunecată, este lipsit de lumină, în timp ce, dacă doreşte să ajute, să susţină pe cineva, 
înfăţişarea i se luminează, străluceşte. 

Deci, nu putem trage o concluzie extraordinară din aceste observaţii?. De ce înfăţişarea soarelui este atât de 
strălucitoare?. Pentru că soarele este fără încetare pe cale să înfăptuiască lucruri minunate... da!. lar lumina sa este 
proporțională cu măreţia gândurilor sale bune, a sentimentelor, a iubirii şi a cunoştinţelor sale. V-aţi gândit la toate 
acestea?... Soarele ne arată calea: să dăruim, să clarificăm, să însufleţim. Dar oamenii sunt atât de departe de 
această ştiinţă încât nimeni nu o va urma. Ei vor spune: „Este poetic, frumos", dar nu vor face nimic pentru a realiza 
ceva. 

Câte lucruri nu sunt de revelat!. Deocamdată nu vă este prea clar, pentru că nu aţi aprofundat ştiinţa analogiei, a 


simbolurilor. Dar, toate se vor limpezi cu timpul, mai trebuie însă răbdare!. 


VI FOLOSIȚI-VĂ DE POSIBILITĂŢILE OFERITE DE NATURA 
INFERIOARĂ, PUNÂND-O SUB CONTROL 


Observati personalitatea şi veţi vedea că ea nu se poate ascunde; ea are metodele şi modul său personal de a 
sfătui, de a cere, de a striga şi chiar de a ameninţa. Când îi cunoaştem felul de a acţiona, nu ne putem înşela, dar tot 
trebuie să ne dăm osteneala să îi supraveghem şi să îi analizăm metodele. 

De exemplu, când vreţi să renunţaţi la anumite lucruri pe care ea le iubeşte, veţi fi pândiţi şi ea vă va prezenta 
problema dintr-un unghi diferit, ajungând în final să va convingă că aţi greşit. Dacă vă place să fumaţi, să beţi, dacă vă 
plac femeile, banii, ea ştie cum să vi-i ia: chiar în ziua în care aţi hotărât să renunţaţi, vă va spune: „Deci, bătrâne, ai 
renunțat la băut?. Dar, este minunat, trebuie să sărbătorim!" şi vă va îndruma spre o cârciuma pentru „a uda 
evenimentul”... tocmai pentru faptul că aveaţi dorința să renunțaţi. Ea este într-adevăr extraordinară!. Şi mai ales, are cu 
ce se mândri!. 

Şi totuşi nu trebuie să distrugem personalitatea, căci ea este o bunică bătrână, bogată, care are cheile dulapurilor 
şi sertarelor... Ea posedă bogății subterane, materiale, neprelucrate, adică instincte, pofte, pasiuni, dorințe; deci, ea este 
tare şi puternică, singurul ei defect fiind dorința de a acapara tot ce se poate.. Altminteri, ea este capabilă, bine 
îmbrăcată şi îndestulată. Nu este neapărat rea, căci în egoismul ei, păstrează, conservă, menţine şi însuflețeşte averile 
omului, dar ceea ce îi lipseşte, este conştiinţa morală, cinstea, imparialitatea, bunătatea, generozitatea... . 

Personalitatea este necesară, utilă chiar, pentru că este rezervorul tuturor posibilităţilor noastre. Trebuie doar să fii 
mai inteligent decât ea, trebuie să o stăpâneşti, să o determini să te asculte şi să o pui la lucru pentru a-i folosi toate 
posibilităţile, căci trebuie să ne convingem că nimeni altcineva nu este mai capabil decât ea pentru această lucrare. Ea 
este un lucrător fantastic, neobosit, iată o calitate pe care o invidiez. Poate că restul apare înfricoşitor, dar ea are această 
calitate:este neobosită. Priviţi vagabonzii, golanii, criminalii, ei sunt neobosiţi pentru că proiectele lor diavoleşti nu îi lasă 
liniştiţi, în timp ce, oamenii binevoitori, drăguți, politicoşi, sunt diferiţi: ei obosesc repede. Este limpede că ei nu au acelaşi 
elan ca să fure, să ucidă, să se răzbune, deci nu le rămâne mare lucru de făcut. Sarcina lor este aceea de a-şi îndeplini 
datoriile conjugale, de a-şi creşte copiii sau orătăniile din curte...Câtă sărăcie!. Prin comparație, personalitatea munceşte 
mult mai mult, dar dacă nu o stăpâniţi, ea va fi cea care va pune stăpânire pe voi. 

Personalitatea posedă forțe formidabile pe care trebuie să şiiţi să le folosiţi, la fel cum ştiţi să folosiţi forța naturală 
a electricităţii, a apei, a vântului etc. . Atât timp cât omul nu le poate stăpâni şi utiliza corect, aceste forțe devin duşmă- 


noase. Acum, el ştie cum să le stăpânească, cum să le supună şi face minuni folosindu-le. Atunci, de ce nu procedează 

la fel şi cu forțele interioare?. Dacă discipolul reuşeşte să pună la lucru toate aceste forțe care îl deranjează, care îl 
devorează, el va deveni un inginer de clasă, şi în ființa sa va exista apă, se vor forma centrale electrice, uzine, 
canalizări... Tocmai aceste lucruri se învaţă în Şcoala Iniţiatică. 

Vedeţi câte lucruri mai puteţi încă învăţa!... De exemplu, să învăţaţi cum să folosiţi orgoliul, forța sexuală, furia, în 
cazul meu, orgoliul face toată treaba. L-am pus la lucru, şi face minuni!. De ce să-l stârpesc?. Din contră, uneori îl 
mângâi, îl hrănesc, şi el mută munții din loc... N-am spus niciodată că nu sunt orgolios. Dimpotrivă, sunt mândru că am 
un orgoliu şi încă alte câteva forțe, dar toate sunt canalizate. Aceste forțe nu se află în noi ca să ne domine, nici ca noi să 
luptam împotriva lor, ele se află în ființa noastră pentru a fi puse la lucru. 

Un Iniţiat, ca oricare altă ființă, are cu el propria-i personalitate; o alimentează suficient pentru a o menţine vie, dar 
nu îi dă tot ceea ce aceasta îşi doreşte. El o păstrează, o controlează, dar nu o lasă să fie stăpână, ca în casa unor soți 
unde stă scris: „Eu sunt stăpânul, dar soția mea conduce". La un Iniţiat stă scris:"Eu sunt stăpânul, iar personalitatea 
mea mă serveşte” .lată ce spune un iniţiat, dar el nu îşi ucide personalitatea, nu o extermină, aşa cum fac atâţia ermiţi şi 
asceti. Ei au fost învăţaţi că trebuie să trăiască în căinţă, suportând cele mai grele lipsuri... Dar personalitatea devine 
inutilă dacă este supusă la un asemenea tratament!. 

Personalitatea trebuie hrănită, curățată, trebuie să te ocupi de ea, dar nu trebuie să te laşi purtat de capriciile şi 
combinaţiile ei. V-aţi lăsa un servitor fără hrană şi locuinţă?. Dacă aţi avea servitori, le-aţi da să mănânce şi să bea, dar 
nu ei v-ar conduce afacerile sau v-ar da ordine. Ştiu că au existat cazuri în care servitoarea devenea atât de importantă 
încât sfârşea prin a da ea ordine stăpânului. De exemplu, ea ştia atât de bine să prepare clătitele, iar el era atât de 
pofticios, încât nu se mai putea lipsi de ea şi sfârşea prin a o lua de nevastă: ea a ştiut să-l îmbrobodească cu clătitele 
sale!. Citiţi biografia unor oameni importanţi şi veți vedea... Dar eu vă vorbesc în general: servitoarea nu trebuie ucisă, ci 
educată, dar fiți atenţi, nu-i lăsaţi prea multă libertate, altfel va profita de fiecare din plecările voastre pentru a invita toți 
vecinii să mănânce şi să bea, să se distreze, iar la reîntoarcerea voastră, nu veţi găsi decât platouri goale şi sticle sparte. 
Ah da, când inteligenţa lipseşte, personalitatea mănâncă şi murdăreşte totul pentru că ea şi-a invitat prietenii şi 
prietenele din planul astral-adică gândurile şi sentimentele inferioare-pentru a organiza chiolhanuri. 

Pentru a nu fi învins de personalitate, discipolul trebuie să înveţe să o domine, dar este foarte dificil, pentru că 
personalitatea este şireată, complotează neîncetat pentru a-şi relua locul de stăpână; dacă pentru câteva clipe sunteți 
lipsiţi de luciditate, de vigilenţă, ea se fofilează, mimează terenul şi reuşeşte:din nou sunteşi la bunul ei plac. 

Vă voi da un exemplu. Două ţări sunt în război. La sfârşitul lui, una din ţări câştigă, iar cealaltă trebuie să se 
supună: să cedeze teritorii, să suporte ocupaţia, să plătească impozite, etc... . Da, dar această situaţie nu este sigură şi 
nici definitivă. Poporul învins nu acceptă situaţia şi lucrează în ascuns pentru a se elibera. Nu o va spune - bineînţeles - 
dar într-o bună zi va fi din nou victorios, fericit, mândru şi glorios, învingătorul s-a culcat pe lauri, şi iată surprizele încep 
şi situaţia devine tulbure. Acest fenomen a putut fi observat în istoria politică şi economică a popoarelor, şi sub o formă 
sau alta, îl observăm în toate domeniile vieții şi chiar în viaţa interioară . 

Nu reuşim să supunem definitiv personalitatea: din moment ce ea rămâne vie, continuă sâ-şi facă lucrarea în 
adâncuri şi nu se dă bătută. Pentru a o menţine supusă, trebuie să fim înarmaţi până în dinţi, rămânând mereu vigilenţi; 
acest lucru este destul de obositor. Chiar şi sfinţii , iniţiaţi sfârțesc prin a obosi uneori, ei sunt obligaţi să facă o pauză 
şi în acel moment personalitatea profită şi muşcă. Pentru că este tenace. Chiar dacă o smulgem din rădăcină, ea 
reapare.Şitiţi ce este necazul, ei bine personalitatea apare ca şi necazul, şi ce putem face atunci? 

Noi nu suntem prea bine înzestrați pentru a putea lupta contra răului( răul în schimb este bine înarmat, are un 


întreg arsenal în fața căruia devenim nepunticioşi ) şi într-o asemenea luptă inegală, trebuie să-l rugăm pe Dumnezeu să 

ne devină aliat. De altfel, ce face un popor când este în război?, îşi caută aliaţi, este un gest instinctiv; oamenii au 
această înțelepciune milenară de a-şi căuta aliaţi pentru a se putea ajuta, căci singuri devin vulnerabili. Atunci, şi noi ar 
trebui să ştim că răul are atât de multă energie, cunoştinţe şi putere, încât nu vom reuşi niciodată să-l învingem, 
rămânând singuri. Unica soluţie este să cerem lui Dumnezeu, entităţilor celeste, arhanglelilor, divinităţilor să lupte pentru 
noi... în acel 
moment, devenim spectatori, privim lupta şi vedem cum Cerul este pe cale să învingă. Căci numai cerul, adică latura 
divină din noi, are întreaga putere, nu îi lipseşte nici un mijloc,în timp ce noi, cine suntem noi pentru a îndrăzni să ţinem 
piept forțelor râului?. 

Nu încercaţi să vă nimiciţi personalitatea, căci nu numai că nu veţi reuşi, dar vă veţi distruge pe voi înşivă. Legati- 
vă întâi cu Cerul apoi adresaţi-vă personalităţii cu convingerea fermă că voi sunteţi cu adevărat stăpâni: ea va fi obligată 
să se supună, lăsând locul liber individualităţii. Dar trebuie să ştiţi că, şi atunci când aţi reuşit să îmblânziţi personalitatea, 
ca să o puteți înlocui cu individualitatea, ea nu va dispare complet: ea îşi va păstra câteva rădăcini în corpul fizic, deoa- 
rece acesta este ultimul refugiu al personalității. 

Chiar şi atunci când nu vă mai rămâne nici o dorinţă egoistă în corpul astral, când nu vă mai rămân gânduri 
întunecate în corpul mental, personalitatea îşi păstrează rădăcinile în corpul fizic. Aici, în corpul fizic, ea continuă să 
supraviețuiască şi acest lucru este necesar, pentru că dispariţia ei din planul fizic ar însemna ca Divinitatea însăşi, sau 
individualitatea, să nu se poată exprima. Deci, această înlocuire despre care vă vorbesc nu este în realitate nici 
completă, nici definitivă: în domeniul psihic, personalitatea este înlocuită cu folos, dar ea sălăşuieşte în aparenţa fizică. 
Această înlocuire o puteţi compara cu înlocuirea personalului dintr-un post al administraţiei publice: clădirile rămân, 
ansamblul continuă să funcţioneze, dar oamenii sunt înlocuiţi la anumite intervale de timp. 

Ca să mă fac mai bine înţeles, voi repeta ceea ce v-am mai spus deja în privința memoriei. Cunoaşteţi faptul că 
celulele corpului fizic se reînnoiesc continuu. Deci, la sfârşitul unei perioade de timp - în general, se spune că durează 7 
ani- particulele noi le înlocuiesc pe cele vechi. În acest timp, omul continuă să comită aceleaşi prostii şi idioțenii, având 
aceleaşi slăbiciuni şi vicii, suferind de aceleaşi boli. Acest lucru ar rămâne inexplicabil dacă nu am cunoaşte faptul că, 
atunci când organismul primeşte materii noi din exterior pentru reîmprospătarea sa, înlocuindu-le pe cele vechi, un 
singur lucru rămâne totuşi neînlocuit:memoria celulelor. Fiecare nouă celulă continuă să lucreze asemenea celei vechi, 
pe care a înlocuit-o. 

Acest fenomen se poate compara cu funcţionarea unui serviciu sau a unei uzine: bătrânii funcţionari ies la pensie, 
fiind înlocuiţi de tineri care vor face aceeaşi muncă. Aşa definesc eu „memoria": există aceleaşi metode, aceleaşi scopuri 
şi obiective iar munca continuă. Datorită acestei memorii a celulelor, omul nostru va face aceleaşi prostii, chiar dacă şi-a 
înlocuit particulele corpului său, căci memoria rămâne neînlocuită, tocmai această memorie care se transmite din 
generaţie în generaţie. Apar celule noi, dar ele fac aceeaşi lucrare, aceleaşi gesturi, cu aceeaşi mimică, dacă am putea 
spune aşa...în vreme ce, dacă îl veţi ruga pe Domnul ca personalitatea să lase locul liber individualităţii, veţi acționa 
asupra memoriei celulelor, asupra clişeelor înregistrate, obiceiurile rele fiind înlocuite prin noi comportamente, 
binefăcătoare. 

Ceea ce vă spun acum este foarte important deoarece, chiar dacă veţi reuşi să vă supuneţi personalitatea, 
obligând-o să să vă urmeze planurile şi proiectele cele mai îndrăzneţe, ea le va executa, dar nu în totalitate, deoarece 
voi nu i-aţi sădit clişee noi în „mintea" ei. Ea se va supune, parțial, voinței voastre, dar nu v-a acceptat amprentele 
personale, păstrându-le pe ale ei, aşteptând momentul favorabil când să-şi facă de cap. Dar dacă vă veți invita propria 


natură divină să vă ghideze, veți alunga din sânul personalităţii clişeele sale vechi, vechea sa memorie, lucrarea ei fiind 

înlocuită treptat de către individualitate, bazându-vă, evident, pe corpul fizic (stomac, plămâni, creier, etc...), dar pe baza 
unui program complet înnoit. 

Apostolul Pavel simțea adesea că Hristos este acela care îi locuia fiinţa... Dar în mod evident, pentru ca Hristos să 
se exprime, El trebuia să o facă prin ceea ce numim personalitate, adică prin persoana fizică Pavel, care nu dispăruse 
încă. Chiar şi atunci când personalitatea este înlocuită, înseamnă că numai conţinutul s-a schimbat, aşa cum se întâmplă 
în cazul împăierii animalelor: li se scot intestinele, dar ele îşi păstrează forma originară de urs, uliu, vultur sau leu. Atunci 
când individualitatea se va instala în voi, nu vă veți mai schimba forma, veţi fi acelaşi băiat bun de altădată, dar memoria 
intimă vă va fi schimbată: în străfundurile fiinţei voastre, veți fi complet altfel, încât toţi apropiații voştri vor simți ceva nou 
fremătând din ființa voastră... Tocmai aici intervine miracolul: sunteţi aceeaşi fiinţă, dar în acelaşi timp v-aţi schimbat!. 

Trebuie să vă spun că, venind aici, veţi asculta mereu aceeaşi placă, plicticoasă şi respingătoare: personalitatea şi 
individualitatea, dar tocmai aceste cunoştinţe vă vor oferi posibilitatea de a vă schimba viaţa zilnică, existența. Eu ştiu 
foarte bine că vreți să mă auziţi vorbindu-vă despre alte lucruri, descoperindu-vă arcanele Cabalei sau ale magiei. Nu, 
nicidecum, aveţi în faţa voastră pe unul care a venit special să vă „rupă gleznele"...cerându-vă fără încetare să lucraţi 
asupra caracterului vostru, schimbându-vă felul de viaţă. Ştiu că aceste lucruri nu vă plac, dar lăsaţi-mă puţin în pace, 
numai puţin!... Mi s-a dat această misiune de a vă educa, de a vă instrui, şi trebuie să o duc la capăt. Bineînţeles, dacă 
mi-aş pune în cap, aş putea vorbi despre tot felul de lucruri, şi vă asigur că sunt multe de spus în tot felul de domenii dar, 
toate acestea v-ar putea schimba oare existența?. Nu, eu nu cred acest lucru. 

V-aş sfătui să încetaţi cu acest interes către tot felul de subiecte ce nu vă pot transforma propria existenţă, v-aş 
sfătui să vă concentrați, din ce în ce mai mult, să aduceţi mereu câte ceva bun în felul vostru de viață. Atunci, toate 
celelalte lucruri vor veni sa vi se alăture, întreaga ştiinţă cu toate cunoştinţele ei. Dacă nu, iată ce vi se va întâmpla: veti 
citi cărţi, veţi memora conţinutul lor, dar numai pentru o vreme, căci după câţiva ani totul se va fi pierdut... Căci aţi trăit 
astfel ca să alungaţi toate cunoştinţele. Eu cred că este zadarnic să dobândeşti cunoştinţe ce le vei uita apoi în viață. Dar 
dacă vă veţi îmbunătăţi felul de a trăi, în fiinţa voastră interioară se va trezi o memorie ce vă va aduce ceea ce aţi trăit de 
mii de ani în reîncarnările anterioare.Nu veţi citi nimic şi totuşi veţi cunoaşte totul:adevărata memorie se va instala în 
ființa voastră! Țineţi bine minte ceea ce vă spun acum, nu trebuie cumva să uitaţi:acela care ştie cu adevărat să trăiască 
în lumea divinului, va primi întreaga ştiinţă milenară înregistrată în ființa sa, căci ea va tâşni la suprafață, oferind 


adevărata cunoaştere. 


VII PROGRESUL SPIRITUAL PRESUPUNE SĂ OFERI NATURII SUPERIOARE CONDIȚII DIN CE ÎN CE MAI 
BUNE DE EXPRIMARE 
Când studiezi structura unui copac, poţi spune că prin analogie rădăcinile, trunchiul şi crengile corespund 
personalităţii, în timp ce frunzele, florile şi fructele corespund individualităţii. Personalitatea reprezintă latura terestră, 
materială, care joacă rolul de suport, de recipient, de conductor, în timp ce individualitatea reprezintă elementul spiritual, 


viața sau spiritul ce constituie baza tuturor manifestărilor. Deci, şi una şi cealaltă sunt indispensabile. 


Pe măsură ce arborele creşte, rădăcinile i se afundă din ce în ce mai adânc în pământ, trunchiul i se îngroaşe, 
ramurile se dezvoltă, el se înalţă şi se lărgeşte, devenind mare şi puternic. Rădăcinile, trunchiul şi ramurile îndeplinesc 
mereu aceeaşi funcţie: ele servesc doar ca suport frunzelor, florilor şi fructelor, rezistând tot timpul anului, în timp ce 
frunzele, florile şi fructele apar şi se duc. La fel, personalitatea - adică corpul nostru psihic, astral şi mental - este 


mereu aici, ca suport permanent, în vreme ce individualitatea, inspiraţia, bucuria, fericirea ce vin din corpul cauzal, 

budic şi atmic apar şi dispar... 


Indiferent ce am face cu ființa omeneasca, fie că o hrănim, o întărim sau o instruim, o transformăm îhtr-un 
savant, personalitatea ei rămâne la fel, căci ea nu se poate ameliora. Pentru ca ea să dea roade, trebuie ca natura ei 
superioară să se exprime, în Scripturi stă scris că acela care este desfrânat, tot aşa va rămâne, iar acela care este 
cinstit aduce cu el cinstea. lată personalitatea şi individualitatea!. Îmi veţi spune că alchimiştii pot transforma plumbul în 
aur. Vă înşelaţi, plumbul nu se transformă" deloc în aur: el dispare şi cedează locul aurului. Personalitatea nu va 
deveni niciodată divină: ea poate doar dispare, lăsând loc liber manifestărilor individualităţii. Acest lucru se va petrece 
într-o bună zi: corpurile fizic, astral şi mental — care corespund personalităţii - vor dispare, lăsând loc liber de 
exprimare corpurilor superioare care vor apare în adevărata lor lumină, putere şi frumusețe. Personalitatea nu este 
altceva decât un recipient; orice aţi face ca să o amelioraţi, nu veţi reuşi, căci ea îşi va păstra natura egoistă. În ziua în 
care va pierde această natură, ea nu se va mai numi personalitate. 

Deci, nu vă bazaţi prea mult pe personalitatea voastră. Folosiţi-o cât puteţi de mult, tocmai ca să o faceţi să 
dispară, să devină ştearsă, încercând să faceţi să se exprime cealaltă latură din ființa voastră, care este mult mai mare 
şi mai puternică. 

Deseori, oamenii gândesc că o anumită indispoziţie sau stare proastă în care se găsesc se datorează deteriorării 
personalităţii, în vreme ce buna dispoziţie şi-o explică prin ameliorarea personalităţii. Ei se înşeală, căci nu natura lor 
inferioara s-a ameliorat, ci natura superioară a găsit cele mai bune condiţii de manifestare. Apoi, din nou, 
personalitatea devine dominantă, încurcă din nou treburile, făcându-l pe bietul om să cadă din nou în deznădejde. Şi 
tot aşa mai departe... Trebuie să înțelegem bine că nu acelaşi „eu'" este subiectul acestor variații, fiind mai bun sau mai 
rău. Nu, nu eul este acela care se schimbă, este vorba despre două naturi complet diferite ce năvălesc într-o continuă 
alternanță, prin ceea ce noi numim „eu. 

Individualitatea nu este niciodată negativă, întunecoasă sau egoistă, iar dacă în natura omenească se produce 
o manifestare de acest gen, ea se datorează numai şi numai personalităţii. Şi invers. Nu este vorba despre aceeaşi 
natură care trece de la o stare la alta . Nu , binele nu poate deveni rău, şi nici răul nu poate deveni bine; fiecare îşi 
conservă, din veşnicie, propria-i natură. 

Acela care împlineşte lucruri minunate, a reuşit să scape pe moment de personalitatea sa. Dar când se va lăsa 
prins de ea, el va regăsi ceea ce a lăsat şi, cum din păcate omul nostru se identifică cu ea, el începe să strige: „Eu 
sunt mereu acelaşi!". Nu, de ce s-a identificat cu personalitatea?. Dacă se va identifica cu individualitatea, totul se va 
schimba. Greşeala lui stă în făptul că, după ce s-a rugat, a meditat, a contemplat, a realizat lucrări de excepție, a trăit 
stări minunate, s-a lăsat apoi tras în jos de eul său inferior; evident, atunci el îşi pune întrebarea de ce nu se mai poate 
îndrepta, fiind mereu acelaşi!. Acele minuni zămislite sau trăite nu se datorează nicicum eului său inferior. Câte lucruri 
nu sunt deloc clare în mintea oamenilor!. 

Meditaţi, vă rugaţi, vă simţiţi iluminati, departe de toate neajunsurile... Dar dintr-odată, o tânără fată trece prin 
fața voastră şi în minte vă revin deîndată aceleaşi gânduri şi idei dinainte şi vă întrebaţi: „Dar în meditaţia, în 
rugăciunea mea, eram atât de detaşat de cele lumeşti!”. Da, individualitatea voastră este detaşată de „toate acestea", 
dar în momentul când o neglijați... Vă apropiaţi automat de personalitate, care nu este moartă şi abia aşteaptă să se 
exprime. Vă este foame şi treceţi prin fața unui restaurant: este normal ca nasul vostru să simtă mirosurile atrăgătoare 
ale mâncării!. 

În vreme de pace, oamenii sunt generoşi, amabili, surâzători dar, de îndată ce războiul izbucneşte, ei pot 
produce mari distrugeri şi pustiiri!. Oare ei sunt aceia care s-au schimbat?. Nu, este o altă natură care s-a exprimat 


prin intermediul lor, fiindcă a găsit condiţii favorabile. Să luăm exemplul unei tinere fete neştiutoare şi curate, 

nevinovată: supusă unor anumite condiţii de viaţă, am fi uimiţi de câtă violenţă şi dezlănţuire este capabilă. Ah, după o 
lungă perioadă de somn, personalitatea îşi reintră în drepturi. 

Dacă m-aţi înțeles astăzi, veți clarifica foarte multe lucruri în mintea voastră. Credem că putem schimba răul în 
bine, dar ne înşelăm: găsim ori pe unul, ori pe celălalt. Atunci când binele se exprimă, nu mai ştim unde se află răul: el 
este respins, alungat, şters; dar dacă binele slăbeşte, veţi vedea că răul dăinuie mereu, că nu a murit. Răul nu este 
veşnic, el poate fi chiar schimbat complet şi transformat, dar aici este vorba despre o problemă de ordin cosmic şi 
numai Inteligența Cosmică poate hotărî modalitatea în care acest lucru se poate face. Aşteptând, răul îşi face treaba, 
îşi îndepineşte misiunea, care este aceea de a ne da lecţii; numai că oamenii nu ajung să sesizeze jocul forțelor 
cosmice. În general, ei îşi imaginează că răul trebuie să existe veşnic, la fel şi binele, cele două principii certându-se 
continuu; oamenii mai cred că răul este la fel de puternic ca şi Dumnezeu, că îi face faţă, iar Domnul , fiind atât obosit 
şi plictisit, le va cere lor ajutorul, asemenea unor cavaleri sau cruciați care îl susțin pe Dumnezeu în lupta Sa împotriva 
diavolului. 

Dacă răul există, înseamnă că Domnul i-a acordat acest drept, dar când EIl îi va spune să dispară, el va dispare. 
Numai binele este veşnic; răul este trecător, dar noi, oamenii, nu avem puterea de a-l face să dispară, căci suntem 
prea slabi, plăpânzi şi neştiutori; numai Dumnezeu are această putere. De aceea, trebuie să determinăm divinul să 
coboare în fiinţa noastră, să lucreze şi să se exprime prin noi. El este acela care va transforma răul în bine. Eu ştiu că 
acestea sunt noţiuni mai greu de înţeles... dar prin puterea meditaţiei, a rugăciunii, lumina va ţâşni iar prieteni din 
lumea invizibilă vor veni să vă ajute.. 

Nici un exerciţiu, nici o metodă, nici un fel de yoga nu vor reuşi vreodată să amelioreze natura inferioară.Din 
cauza materiei prea dense din care este formată şi a rădăcinilor profunde ce le are în lume subterană, ea este în 
legătură cu entităţi, cu forțe inferioare, care o hrănesc, o încurajează şi o inspiră; de aceea, ea este egoistă, rea, 
primitivă, necredincioasă. În vreme ce, individualitatea care este legată de Cer îți proiectează rădăcinile ăn regiunile 
sublime, iar dacă vom fi în stare să ne identificăm cu ea, vom intra încet-încet în stăpânirea ei, fiind capabili să facem 
minuni. 

Singurul scop al tuturor practicilor spirituale este acela de a ajuta individualitatea să se instaleze în ființa 
omenească, zi de zi, tot mai profund. Dar evident, acest proces este de durată:putem medita ani în şir, ne vom ruga, 
ne vom strădui, vom face sacrificii, dar rămânem mereu aceiaşi... Dar mai bine prefer să nu definesc acest 
cuvânt:acelaşi. Poate că avem împliniri măreţe, dar păstrăm mereu aceleaşi slăbiciuni, obiceiuri, manii sau vicii, 
aceleaşi tristeți. De ce? Pentru că personalitatea nu dispare. Toate reuşitele voastre s-au datorat faptului că aţi permis 
individualităţii să se exprime puţin; dar cum, în acelaşi timp, aţi trăit foarte aproape de neschimbătoarea personalitate, 
identificându-vă mereu cu ea, veţi exclama:"Ce lucru trist, eu sunt mereu acelaşi!” 

Da, aţi exersat treizeci sau patruzeci de ani, aţi făcut tot posibilul, dar aţi rămas la fel!. Nu trebuie totuşi să cădeți 
în disperare, trebuie să vă spuneţi: „N-am reuşit încă să-mi domin personalitatea, dar am înţeles că nu am acordat 
întâietate laturii divine, singura capabilă să îndrepte, să refacă totul". Dacă vă veţi hotărî cu adevărat să vă schimbaţi 
atitudinea, atunci vă veți transforma. Da, dar cu condiţia să acordaţi un loc important individualităţii, altminteri ea va 
veni numai pentru o clipă, o oră sau o zi, spunându-vă doar câteva cuvinte, creând ceva frumos şi trecător, fiind 
alungată imediat de către personalitate... Deci, veţi reuşi din când în când, inspirați de ea, să împliniţi lucruri frumoase, 
dar veţi fi mereu capabili să faceţi rău. 

Tot ceea ce omul zămisleşte curat şi frumos, nu este de fapt psopria-i lucrare: este altceva ce se exprimă prin 
intermediul său. Toate capodoperele, toate creaţiile artistice, poetice, mistice, nu sunt produsul personalităţii: ea a 


furnizat numai câteva materiale necesare. Tot ceea ce este divin, dumnezeiesc, vine din altă parte, de foartesus, din 

natura divină. 

Când personalitatea se va şterge, când vom fi complet morţi pentru natura inferioară, o altă fiinţă va trăi în noi. 
Noi, care suntem situaţi la mijloc, între cele două, vom fi morți pentru per sonalitate, dar vii pentru individualitate. Dar, 
ce înseamnă de fapt acest „noi"..., cine este acest „eu'?. Este un mister: noi nu suntem nici personalitate, nici 
individualitate, suntem cu totul altceva. Dacă vă închipuiţi că veţi cunoaşte în câteva clipe ceea ce suntem, ceea ce 


sunteţi, aflaşi că acest lucru nu este posibil, căci reprezintă un mare mister.. 


Deseori am observat ca marea majoritate a oamenilor, chiar şi cei rnai instruiți şi cultivați, se pun în serviciul 
propriei lor personalități. Fără a-şi da seama, ei îşi mobilizează facultăţile cele mai nobile - inteligenta, raționamentul, 
sensibilitatea — pentru a-şi satisface dorinţele cele mai meschine, Niciodată nu se gândesc ca aceste facultăţi ar trebui 
puse la lucru pentru a realiza idealul naturii superioare. 

Împărăția Domnului se va putea instala pe pământ numai când omenirea va reuşi să reunească toate forțele 
naturii superioare în acest scop unic. Ori, oamenii nu sunt prea lămuriţi în aceasta problema şi întreaga lor energie, 
chiar şi cea a sufletului şi spiritului, sunt folosite pentru a satisface latura cea mai vulgară a ființei lor. Ceea ce este 
uimitor, este faptul că încercând să o mulțumeşti din ce în ce mai mult, cu atât mai mult veţi simţi un gol, o insatisfacţie: 
natura inferioară a acestor oameni este satisfăcută, ghiftuită, în vreme ce natura superioara este înfometată, suferă şi 
rămâne nesatisfăcută. Ea vine neîncetat şi cere:" Şi cu mine cum rămâne, nu-mi dai nimic?". lata de unde vine 
nemulțumirea. 

Nici o perioadă istorică nu a dezvoltat într-atât posibilităţile satisfacerii personalităţii, aşa cum a făcut-o epoca 
noastră, şi cu toate acestea niciodată oamenii nu au fost mai nemulțumiți. În trecut, nu se cunoştea aproape nimic; 
astăzi găsim tot felul de facilităţi şi tocmai acum oamenii se simt din ce în ce mai nefericiti, lipsiţi de vreun ideal, 
dezechilibraţi. Toate tehnicile, toate invențiile sunt puse în slujba naturii inferioare; ea este ghiftuită până la saturaţie.De 
ce oamenii nu pot înțelege că există în ei alte nevoi ce doresc să fie satisfăcute? Este uimitor că în secolul nostru, al 
douăzecelea, în care s-au făcut atâtea progrese în toate domeniile, oamenii nu au ajuns să vadă esenţialul. Cu cât le 
dai mai mult, cu atât le lipseşte mai mult. Toate acestea seamănă cu istorioara soțului care îi dăruia totul -soției sale: 
haine, bijuterii, maşini, vile, dar uita să-i ofere esenţialul: iubirea; şi atunci cum ea nu era fericită, într-o bună zi l-a 
părăsit, plecând... cu şoferul!. Fără îndoială acest şofer a reuşit sâ-î dăruiască elementul nepalpabil care-i lipsea şi de 
aceea ea l-a urmat. Atât timp cât nu reuşiţi să-i dăruiţi unei fiinţe acea hrană subtilă care-i lipseşte inimii sau spiritului 
său, ea va va părăsi indiferent ce aţi face pentru ea. Ea va va abandona. 

O femeie a venit într-o zi şi mi-a spus: „Am făcut totul pentru soțul meu, i-am oferit căldură, afecţiune, i-am 
îndeplinit şi cea mai mică dorinţă, iar el m-a părăsit." îi răspund: „Tocmai acesta este necazul!. Şi cu cine a plecat?. - 
„Cu o femeie rece, distantă... ." - „Ei bine, cum eraţi prea caldă, s-a dus să se răcorească puţin!”. Este adevărat, multe 
femei fac tot ce se poate pentru a-şi mulțumi bărbatul, în domeniul personalității dar sunt incapabile să trezească în el 
sentimente mai subtile, deci ce vreţi, bietul de el pleacă să le caute în altă parte. Recunosc că există şi soți vulgari, dar 
asta este o altă poveste. Bărbaţii, femeile.... Toţi trebuie să cunoască acest adevăr pentru că hrănesc în exclusivitate 
personalitatea partenerului, cu atâtea decepțţii, căci personalitatea este ingrată, ea uită tot ce ai făcut pentru ea. Toţi 
trebuie să se ocupe de însufleţirea celeilalte naturi care le poete aduce fericirea. 


Eu am ca principiu ignorarea personalităţii voastre. Sunteţi nemulţumiţi, furioşi?. Cu atât mai rău. Eu vreau să 

hrănesc în voi doar spiritul, latura divină care moare de foame, pentru că nimeni, niciodată, nu s-a ocupat de ea. Îmi 
cereți continuu să mă ocup de personalitatea voastră, să vă fac complimente, să vă flatez... Ei bine,nu, acest lucru nu 
vă foloseşte în evoluţie. Din contră, dacă mă ocup de individualitatea voastră, aceasta vă va îmbogăţi şi vă va face să 
avansați. Timp de secole şi milenii, ea rămâne trează, iar voi mă veţi căuta şi printre stele pentru a-mi mulţumi, într-atât 
este de loială şi recunoscătoare individualitatea!. 

Ar trebui să ştiţi dinainte că individualitatea şi spiritul vostru sunt acelea care mă interesează, asupra lor lucrez 
pentru a vă elibera. Şi chiar dacă sunteţi furioşi, voi continua, pentru că într-o zi veţi înţelege şi îmi veți fi 
recunoscători!. 

Ca să putem explica natura şi rolul personalităţii raportându-ne la individualitate, v-am sugerat imaginea 
copacului. Dar pot exista şi alte exemple. De exemplu, pe cel al unei ţevi. Printr-o ţeava putem turna orice lichid, apă 
curată, apă murdară, petrol, vin, dar ţeava rămâne aceeaşi. Alt exemplu poate fi acela al difuzorului: el poate rămâne 
acelaşi, dar poate difuza tot felul de cuvântări şi diferite genuri muzicale. Astfel, se întâmplă ca individualitatea să se 
exprime prin difuzorul personalităţii, dar nu trebuie neapărat să credem că individualitatea s-a ameliorat. 

Să presupunem că ornăm difuzorul cu tot felul de accesorii sau că îl vopsim într-o culoare atrăgătoare: în 
realitate, el nu s-a schimbat... Cineva îşi poate schimba chipul datorită unei operaţii estetice, dar nu îşi poate schimba 
personalitatea , căci ea rămâne mereu la fel, adică egoista, neştiutoare, capricioasa, La fel, când ajungem să ne 
manifestam individualitatea, spiritul, latura divina, se poate spune că personalitatea nu este aceeaşi. Dai aşteptaţi 
puţin: imediat ce individualitatea se va retrage, veţi găsi personalitatea cu laturile ei negative, începeţi puţin sa mă 
înțelegeţi?. 

Prin conştiinţa noastră, noi ne aflăm, intre personalitate şi individualitate şi suntem responsabili de manifestările 
lor in fiinţa noastră. Dacă chemam individualitatea, ea va veni, altminteri se va manifesta personalitatea. Vă veți 
întreba: „Dar, în sfârşit, noi ce suntem?". Un ecran: suntem asemenea unui ecran pe care se proiectează tot felul de 
forme, urâte sau faimoase,,,. Atunci ştiţi ce să faceţi; chemati individualitatea şi vă veţi găsi pe calea cea bună. 

Bineînţeles, alegând calea cea bună nu înseamnă că totul va fi imediat numai lapte şi miere. Mulţi care au 
hotărât sâ-şi schimbe traiul, să încerce viaţa divină, încep să simtă tot felul de necazuri ca şi cum ar trăi într-o stare de 
fermentație. Trebuie să aveţi răbdare pentru că acest stadiu de fermentație este necesar ca şi în alchimie. În alchimie, 
primul fenomen aşteptat, prima etapă, este tocmai fermentația; materia se înnegreşte, fermentează şi moare, dar apoi 
renaşte. Acest lucru se întâmplă tuturor acelora care se decid să întreprindă lucrarea necesară pentru ca natura 
superioara să se instaleze în ei. Când văd pe cineva că începe să „fermenteze", mă bucur şi spun: „Aceia este pe cale 
să găsească piatra filozofală, transmutând toate metalele în aur". 

Poate că veţi înțelege mai bine, dacă vă voi da un exemplu din viața organismului omenesc. Să presupunem că, 
ducând o viaţă dezordonată, aţi acumulat o anumită cantitate de toxine. Totuşi, continuaţi sa mâncaţi, să beţi, sa 
munciti... De ani de zile purtaţi cu voi boala,, poate chiar şi moartea, dar totul se află deocamdată în umbră. Boala ştie 
că, dacă va fi descoperită, riscă să fie alungată sau scoasa din organism: apar doctorii, medicamentele... în vreme ce 
ea vă macină încetul cu încetul!. Dar imediat ce veți începe să observați anumite reguli, să practicaţi anumite exerciţii 
purificatoare, iată că febra, durerea de cap, junghiul sau colicile se fac simţite. Totul s-a tulburat, fiindcă organismul şi-a 
luat, plin de curaj, destinul „în mâini", spunând: „A venit şi vremea să îi gonesc pe toţi nepoftiţii, pe răuvoitorii care s- au 
instalat în noi şi care trăiesc pe spinarea noastră". Atunci, organismul se străduieşte, se pune în mişcare, declanşând 
lupta împotriva tuturor nepoftiţilor care s-au instalat în el, luptă ce duce la eliberare. 

Dar să revenim la imaginea copacului, căci ea ne oferă ideea cea mai exactă a locului şi funcţiei personalităţii şi 


individualităţii. Primăvara, copacului îi cresc frunzele, florile, fructele şi iată cum apare individualitatea!. De ce frunzele, 

florile şi fructele nu se află mereu la locul lor?. Ele dispar, apoi revin (asemenea inspiraţiilor poetice ce ne vizitează preţ 
de câteva minute, din când în când, ca apoi să dispară, lâsându-ne în proză), în vreme ce rădăcinile, trunchiul şi ra- 
murile rămân: personalitatea. Evident, personalitatea îşi poate schimba forma, se poate mări, alungi sau subția, dar 
este mereu identică cu ea însăşi: rădăcinile (sexul stomacul), trunchiul (plămânii, toracele) şi ramurile (creierul). 

Dacă vom reuşi să atragem în noi spiritul, atunci vom produce schimbări extraordinare în propria fiinţă. 
Asemenea copacului acoperit de frunze, flori şi fructe ce ne bucură privirea, omul care lasă să treacă curentul 
individualităţii prin el va fi o binecuvântare pentru semenii săi. Omul creşte şi se dezvoltă asemenea copacului; dar fără 
această energie, fără această forță pur spirituală ce îl poate traversa, personalitatea sa rămâne searbădă şi sterilă, ca 
şi copacul în miezul iernii. 

Să urmărim acum ce corespondențe putem stabili între copac şi diferitele corpuri ale omului. Rădăcinile 
corespund corpului fizic, trunchiul, corpului astral iar ramurile, corpului mental. Aceste trei corpuri, fizic, astral şi mental, 
formează trinitatea inferioară a personalităţii. Ele permit omului să acţioneze, să simtă şi să gândească, dar în regiunile 
inferioare. Apoi, vedem cum corpul cauzal corespunde frunzelor, corpul budic, florilor iar corpul atmic, fructelor. Ele 


formează trinitatea superioară a individualităţii; omul poate gândi, simţi şi acţiona în regiunile superioare datorită lor. 


Desen 


Deci, personalitatea şi individualitatea sunt două trinităţi, iar când individualitatea discipolului ajunge sa pătrundă 
şi si-şi domine personalitatea. si devine asemenea pecetii lui Solomon, adică o ființă completă. lată ceea ce trebuie sa 


facem: să atragem în noi trinitatea noastră interioară, ca să se exprime prin ea, producând frunze, flori şi fructe. 


VIII VOCEA NATURII DIVINE 


Într-o vreme în care era greu să oferi oamenilor noțiuni de psihologie, pe care oricum nu le-ar fi desluşit, Iniţiaţii 
au prezentat natura superioară şi natura inferioară sub aparenţa îngerilor şi a demonilor: îngerul păzitor sta la dreapta 
omului, iar diavolul, la stânga sa; îngerul îl luminează pe om cu sfaturi bune, în timp ce diavolul vrea să-l ducă în ispită 
şi să-l transforme în victima sa. 

Oare şi în zilele noastre avem în permanenţă, la stânga un diavol, iar la dreapta noastră, un înger?. Ah, eu o 
cred, dar problema este sub ce formă îi întâlnim. Simplu, este vorba despre cele două naturi pe care le purtăm cu toți 
în interiorul ființei noastre , cu deosebirea că unii, mai mult decât alţii, au oferit naturii divine posibilitatea de a se 
manifesta, primind din partea ei iluminări, revelații şi crâmpeie de stele; ei plutesc în claritate şi crâmpeie de stele, 
uşurându-şi enorm viaţa: ei sunt ghidaţi şi luminaţi, consolaţi fără încetare, sunt susținuți şi protejaţi, în vreme ce, aceia 
care se lasă pradă instinctelor inferioare, poftelor nemăsurate, comit tot felul de fapte cu consecinţe distrugătoare... 


Apoi, se spune despre ei că sunt posedaţi de diavol, ca au căzut în plasa lui, deşi în realitate este vorba despre 

tendinţe inferioare pe care nu au știut să le stăpânească. 

Chiar dacă Cerul şi Infernul nu ar exista, chiar dacă nu ar exista nici îngeri sau demoni, trebuie să fim siguri de 
existența faptului că suntem zămisliţi din două naturi cu tendințe opuse; orice om de pe acest pământ, dacă este cu 
adevărat sincer, trebuie să recunoască că, din când în când, natura sa superioara îi vorbeşte, prevenindu-l că este pe 
cale sa o ia pe un drum greşit şi oferindu-i în schimb o altă alternativă, una pozitivă.. Da, natura divină ne vorbeşte, 
dar cu blândeţe, căci ea este fină şi delicată, atentă să ne respecte libertatea de opţiune. Ea nu foloseşte niciodată 
violența sau fanfara, ea nici nu insistă, nici nu forțează pe nimeni: ea îţi şopteşte de două, trei ori, sfaturile cu mare 
blândeţe. lar omul, în majoritatea cazurilor, fiind lipsit de discernământ, nu realizează că tocmai natura superioară este 
pe cale să-l sfătuiască; nu, el ascultă numai de natura sa inferioară. 

Natura inferioară îşi află întotdeauna mijlocul să se impună şi să- şi atingă țelul: zi şi noapte ea va face 
hărmălaie, îşi va cere drepturile. Ea este capabilă să-şi trimită chiar şi până la creier „o echipa de specialişti cultivați" 
care să îl convingă pe sărmanul om încotro să o apuce... Adesea ea reuşeşte sa o facă. Câţi oameni nu se înşeală, 
neştiind să sesizeze care dintre cele două naturi îi vorbeşte!. Ei apreciază mai degrabă zgomotul şi harmălaia, plecând 
urechea în faţa personalităţii, fără a realiza cât de periculoase pot fi sfaturile venite din această parte. Cu siguranţă, ea 
are dreptate deoarece insistă extrem de mult. Din nefericire nu, ea nu are dreptate. 

Personalitatea este foarte abilă, ea ştie să facă zgomot ca să-l zăpăcească pe om, se teme de linişte,deoarece 
în linişte nu îşi va mai putea expune arsenalul de înşelăciune,aroganţa, cereri şi capricii: ea va fi paralizată şi amorțită, 
nu îşi va putea găsi condiţii favorabile ca să-şi pună planurile în aplicare. Liniştea este asemenea unei uşi deschise 
către regiunile cereşti, iar personalitatea, plină mereu de proiecte egoiste, vrea să muşte, să se revolte, să se răzbune; 
ea.simte că liniştea îi poate aduce sfârşitul, că va capitula,că va lăsa locul altcuiva şi tocmai de aceea nu vrea să 
cedeze!. 

Când simte cea mai mică jignire, în loc să rămână liniştită, îi spune omului: „Nu te lăsa, muşcă şi omoară!". 
Sfaturile ei aduc mereu războiul, în timp ce, individualitatea spune: „Aşteaptă puţin, roagă-te pentru aproapele tău, 
trimite-i gânduri bune şi astfel îţi vei mai face un prieten, căci omul se mai poate şi schimba; altminteri îţi vei face un 
duşman...Nu fii îngrijorat, căci nimeni nu te poate distruge, veşnicia îţi stă în faţă, încearcă numai să răspândeşti în 
jurul tău mai multă lumină şi iubire!". lată ce ne sfătuieşte individualitatea. Dar personalitatea, cu întregul ei cortegiu de 
zgomote, insistă zi şi noapte, încât omul nostru cel naiv îşi spune: „Ei bine, trebuie să o urmez". De aceea, în toate 
şcolile _iniţiatice se poate observa că meditaţia, concentrarea, rugăciunea au un singur scop: să reducă locul 
personalităţii, oferind individualităţii, adică spiritului, posibilităţi din ce în ce mai mari de exprimare. 

Personalitatea nu îndrăgeşte liniştea. .. Dar ce înseamnă liniştea?. Să luăm exemplul unui adolescent: el se 
înflăcărează repede, totul se dezlănţuie în el, furtuni, zgomote, uragane. De aceea latura divină, nu se poate dezvolta. 
Dar odată cu trecerea anilor, liniştea începe să apară, arătându-şi calităţile ce înainte nu se puteau exprima. Priviţi ce 
se întâmplă cu vegetaţia aflată în sânul naturii: uneori florile înfloresc înainte de vreme, adică înainte de sfârşitul iernii; 
totodată, după o noapte geroasă, ele mor imediat. Forțele şi energiile plantei se pot dezvolta numai în condiţii 
favorabile. La fel se petrec lucrurile şi în viața omului: el nu va asculta vocea îngerilor cât va fi scuturat de furtuni şi 
uragane. Calitățile îşi află teren de încolţire şi înflorire numai atunci când patima încetează. Vă pot da un argument şi 
mai puternic, luat din geologie, dar valabil şi pentru evoluţia ființei omeneşti. La origini, pământul era format din 
materiale în stare de fuziune, iar viața pe care o cunoaştem nu era posibilă. După milioane de ani, procesul de răcire a 
scoarței terestre a început pe alocuri, permiţând apariţia unor specii de plante şi animale; dar periodic, violente erupții 
vulcanice ştergeau totul în calea lor. Cataclismele au devenit mai puţin violente şi mai rare în ziua în care scoarța 


pământului a devenit suficient de groasă, condiţiile atmosferice sau mai stabilizat iar specii întregi de plante, apoi de 

animale, au apărut, culminând cu apariția omului. lată un exemplu foarte instructiv. Deci atunci când întâlnesc un om 


care se găseşte încă în starea în care se afla pământul în trecutul îndepărtat, eu îi spun: „Dragul meu, spiritele 
luminoase nu pot sălăşui în tine, fiindcă nu le oferi condiţiile necesare. Ele nu vor veni decât atunci când te vei uşura 
puţin, când vei reuşi să te detaşezi”. 

Vedeţi dar cât de clare şi limpezi sunt lucrurile;lucraţi ca să introduceţi în voi liniştea interioară, căci în această 
linişte, în absenţa pasiunilor, latura divină va putea să încolțească şi să înflorească cu virtuţiile, frumusețea şi lumina 
sa. Dar până să ajungeţi acolo, să nu vă aşteptaţi la lucruri mari... deoarece locuitorii din înalt nu îşi vor găsi sălaş pe 
un teren veşnic schimbător, gata să se afunde!. Să luăm exemplul unui mare artist, al unui adevărat clarvăzător, al unui 
matematician de geniu. Fiecare dintre ei este înzestrat cu har. Dar ce este harul? O entitate ce s-a instalat într-o ființă 
ca să o ajute, lucrând prin intermediul ei. Bineînţeles, niciodată psihologii nu vor admite că talentele şi înzestrările sunt 
entităţi care locuiesc în ființa omenească. Şi totuşi dovada că nu oamenii fac minuni, ci entităţile care îi străbat, este 
faptul că aceste talete pot pierde. Mulţi au trăit această experienţă, ducând o viaţă dezordonată. Vreţi să atrageți 
entităţi superioare care să vă aducă şi har şi virtuţi?. Atrageţi liniştea şi armonia în fiinţa voastră, căci numai în 
asemenea condiţii aceste entităţi se vor putea manifesta. Ele vă aşteaptă şi văzând o fiinţa care a reuşit să pună 
ordine înlăuntrui ei, se instalează cu bucurie în ea ajutând-o şi ajutându-i şi pe alţii prin intermediul ei!. Da, nici acest 
lucru nu îi cunoaşteţi. Deci, ar trebui să păşim în această direcţie, lăsând deoparte hărmălaia, agitația şi haosul!. 

Dacă oamenii ar fi fost instruiți în aceste adevăruri iniţiatice, câte lucruri nu s-ar fi putut transforma în fiinţa lor!. 
Liniştea trebuie înțeleasă ca o condiţie prealabilă ce ne permite să eliminăm toate necazurile, toate dezacordurile. Deci 
în această linişte plină de armonie, observăm că ceva începe să vorbească. O numim Vocea Domnului, suava voce 
dumnezeiască ce ne previne, ne ghidează, ne protejează... Dacă omul nu o aude, înseamnă că face prea mult 
zgomot, nu numai în. plan fizic ci şi în gândurile şi sentimentele sale. Dar atunci când se linişteşte, această 
voceNumai această voce poate da explicaţii, tocmai de aceea este numită vocea JiniştiL. Multe cărți ale înțelepciunii 
orientale poartă acest titlu. Atunci când un yoghin îşi calmează toate simțurile, oprindu-şi chiar şi gândul — căci şi 


gândul face zgomot în manifestările sale - atunci el ajunge să asculte această voce care este vocea naturii sale divine. 


IX OMUL ÎŞI VA GĂSI ÎMPLINIREA ATUNCI 
CÂND ÎŞI VA SLUJI NATURA SA SUPERIOARĂ 


Problema personalităţii şi a individualităţi ne urmăreşte întreaga viaţă şi nu numai aici, ci şi în numeroase 
reîncarnări. Căci în multe momente ale vieţii sale, crezându-se inspirat, omul nu este de fapt decât o pradă în ghearele 
personalităţii ce îl împinge în cele mai rnari nenorociri. 

Individualitatea încearcă să îl prevină de consecinţele faptelor sale, de accidentele ce pot surveni, dar omul nu o 
ascultă, ba chiar o aduce la tăcere De aceea, prima noastră lucrare este aceea de a ne supraveghea fără încetare: în 
fața fiecărei idei, a fiecărei dorinţe ce ne pot străbate fiinţa, trebuie să ne oprim şi să îi analizam natura... Da, trebuie să 
cunoaştem natura fiecărui impuls, ca să putem înțelege încotro ne va călăuzi. Din nefericire, mulţi oameni nu sunt 
obişnuiţi cu această străduinţă: ei se lasă călăuziţi de primul impuls, cad pradă jocului personalităţii, întâlnind numai 
deziluzii şi remuşcări. Cât aţi fi de înspăimântați, dacă aţi putea pătrunde în inima oamenilor sau dacă le-aţi putea 
asculta intimităţile!. Eu mă înspăimânt adesea de toate cele ce mi se povestesc, ajungând la concluzia că oamenii nu 
au cunoştinţe corecte despre cele două naturi ce se exprimă în ei. 


Oamenii sunt împinşi să-şi satisfacă toate poftele josnice, crezând că vor avea mari avantaje de aici. Nicidecum, 

ei lucrează pentru alţii, dar nu înţeleg decât la sfârşit, atunci când totul este pierdut: când şi-au pierdut forța, bucuria, 
inspiraţia, în sfârşit, există entităţi invizibile necunoscute de om care vin, fără încetare, să se hrănească pe socoteala 
lui. În ziua în care va realiza, el va înțelege că întreaga viaţă a muncit pentru alţii şi nu pentru sine însuşi, adică pentru 
natura sa divină care ar fi putut să se îmbogăţească şi să înflorească fără încetare. Dar cine sunt „alții"?, îmi trebuie 
mult timp să vă explic: există atâtea entităţi care au interesul să se hrănească pe socoteala noastră!. Generaţii întregi 
au lucrat să le satisfacă, iar acum noi primim această moştenire, tragem după noi multe din aceste creaturi care profită 
pe seama noastră. Dimpotrivă, există alte creaturi ale lumii invizibile pentru care putem lucra fără încetare, câştigând 
noi înşine, căci fiecare din străduințele noastre pentru mulțumi rea şi satisfacerea acestora constituie patrimoniul 
nostru, bogăţia şi forța personală ce cresc continuu. 

Aceia care ştiu să se observe, pot să o constate: după ce şi-au satisfăcut anumite dorințe, ei realizează că şi-au 
pierdut ceva din forţa, din liniştea şi luciditatea lor; este dovada că alţii au profitat în locul lor. Dacă aţi fi clarvăzători, 
câte lucruri aţi putea vedea!. Lucraţi pentru milioane şi milioane de entități care vă fură energiile. Vă imaginaţi că tot 
ceea ce faceţi sub impulsul personalităţii, o faceţi pentru voi înşivă, şi pentru aceasta insistaţi atât de mult. Dacă aţi 
putea şti că lucraţi pentru alţii, vizibili şi invizibili, care vă împing şi vă joacă, nu aţi mai fi atât de operativi şi hotărâți. 
Aici este toată subtilitatea problemei: să ştii când să lucrezi pentru tine şi când pentru alţii, diferiți de voi, entități 
inferioare sau spirite ale familiei care vă pregătesc ruina. Trebuie să vă străduiţi să dominați toate aceste entităţi, 
reducându-le la tăcere, altfel veţi fi domesticiţi, asemenea animalelor. 

Da, haideţi să privim animalele. Unele trăiesc în libertate, în pădure, în vreme ce altele, sărmanele, cum ar fi caii, 
boii, cămilele, câinii, lucrează la un stăpân care le exploatează. Nici noi nu suntem liberi: stăm sub stăpânirea unor alte 
forțe, cheltuindu-ne energiile în folosul lor. 

Odată m-am întâlnit cu un scriitor care se credea cineva, fiindcă scrisese două sau trei romane. Îi explicam 
problema celor două naturi, inferioară şi superioară, iar el, auzind că există în lumea invizibilă creaturi care ne 
exploatează, care ne folosesc aşa cum ne folosim noi de animale, a exclamat furios: „Cum aşa?. Dar nu este posibil!". 
L-am privit îndelung, spunându-mi ca nu este prea perspicace pentru un scriitor, el neînțelegând că, ceea ce putem 
face noi cu animalele, o pot face şi alţii cu noi. Oamenii pun animalele la treabă, le vând pielea şi carnea, fără să se 
întrebe niciodată dacă au într-adevâr acest drept. Oh, daca animalele ar putea fi întrebate vreodată, ele s-ar plânge, 
fără îndoială, de nedreptatea şi cruzimea oamenilor. Dar oamenii găsesc că totul este normal. Atunci, de ce nu ar 
exista şi alte ființe care să acţioneze asemenea nouă?. Este logic: ei ne folosesc. Ne hrănesc puţin, apoi ne pun la 
treaba pe ogoarele lor, pentru proiectele lor, făcând din noi simple instrumente de lucru ce le stau la dispoziţie. 

Dacă am putea şti ce înseamnă lumea invizibilă!. Există tot felul de naţionalităţi, de populaţii şi triburi iar unele se 
agaţă de oameni, aşa cum oamenii se agaţă de anumite animale, pu-nându-le la muncă, vânzându-le, hrănindu-se cu 
ele sau chinuindu-le: este acelaşi lucru. lată o lumină nouă ce va fi dată mai târziu omenirii; pentru moment, voi sunteți 
beneficiarii ei. 

Din nefericire, este greu să-i faci pe oameni să înţeleagă că trupul tor fizic (stomacul şi sexul) nu se identifică cu 
ei. Bineînțeles, acesta trebuie hrănit, asemenea calului din grajdul nostru, dar nu cu multa mâncare şi mai ales nu 
trebuie să ne identificăm cu el. Judecaţi, gândiţi şi astfel veţi realiza, în toate ocaziile vieţii, când acţionează 
personalitatea şi când individualitatea. Pentru moment, nu aveţi încă acest discernământ, dar într-o bună zi lumina va 
veni şi veţi observa că aţi pierdui tot: timpul, forțele, energia,, depozi-tându-vă banii într-o bancă falimentara ce v-a dus 
la prăbuşire. 

Să luăm ca exemplu problema sexualității. Când daţi frâu liber unei iubiri strict fizice, sexuale, personale şi 


egoiste, veţi simţi că organele nu vă mai ascultă, funcţionând independent de voi, iar voi veți deveni neputincioşi in faţa 

lor, neputând schiţa vreun gest, Constataţi faptele şi atâta tot!. Deci alte forțe se folosesc de voi, vă_ iau totul, iar vouă 
nu vă rămâne decât rolul de observatori ai fenomenului... În timp ce, în cazul iubirii spirituale, veţi realiza că va 
exprimati voi înşivă, adică sufletul, spiritul şi individualitatea voastră se pot hrăni, şi nu alte forțe din jurul vostru. Poate 
că aţi întâlnit numai o privire, o vorbă, o prezenţă, un parfum sau un refren muzical, dar vă simțiţi fericiţi, dilatati, 
identici cu voi înşivă, căci natura voastră superioară s-a hrănit, neprihănită, respirând aceste lucruri subtile şi nu alte 
forțe ce vă străbat trupul fizic. 

Din nefericire, oamenii nu vor să se observe, hrănindu-se, bând şi distrându-se, pentru că trupul lor fizic este 
satisfăcut, deci şi ei, în întregul fiinţei lor ar fi satisfăcuţi. Ei nu observă golul din sufletul şi spiritul lor. Dacă nu s-ar fi 
identificat cu personalitatea lor, chiar în prezența corpului lor fizic, dormind sau sforăind, ei ar fi observat că sufletul, 
spiritul şi individualitatea lor nu au primit nimic, aflându-se mereu într-o stare de căutare. 

Dar ca să înţelegeți ceea ce vă spun, trebuie ca voi înşivă să ajungeţi la un anumit grad de evoluţie. Dacă veţi 
vorbi despre o concepție spirituală a iubirii unor oameni senzuali şi primitivi, ei vă vor răspunde: „Dacă nu ne vom 
satisface nevoile sexuale, vom muri. Numai aceasta ne mai ţine îri viaţă”. Desigur, aceasta dă viaţă rădăcinii, dar florile 


vor muri în înalt... Deci totul depinde de persoană şi de gradul ei de evoluţie. 


Dacă aruncăm o privire asupra majorităţii oamenilor, dacă le observam viaţa şi stilul de lucru, idealurile şi 
scopurile existenţei, ce am putea observa?. Toţi încearcă să se descurce, ca să-şi satisfacă dorințele şi ambițiile, fără 
să-şi pună vreodată problema asupra calităţii acestora. Aţi întâlnit mulţi oameni care s-au adresat astfel Domnului: 
„Oare sunt eu în acord cu proiectele Tale, Doamne?, îţi împlinim voinţa Ta sau pe a noastră?. Ce părere ai despre noi?. 
Cum am putea lucra ca să Te slujim mai bine?"... Nu, foarte puţini oameni şi-au pus aceste întrebări. 

Personalitatea este tocmai natura din om care îl împinge pe acesta „să-şi trăiască viața", făcându-şi planuri după 
voinţa ei. Da, aceasta este personalitatea şi lumea întreagă se apleacă să o satisfacă, fără să se întrebe dacă nu 
există şi alte proiecte importante de îndeplinit, poate de mii de ori mai importante şi mai mărețe. Dimpotrivă, natura 
superioară caută să cunoască proiectele Cerului cu dorinţa de a le îndeplini, în acel moment, întreaga viaţă se 
schimbă: omul încetează să se mai conducă după slăbiciunile sale, după poftele şi iluziile sale, plecând pe o altă cale, 
ce corespunde proiectelor Domnului, trăind adevărata viaţă!. 

Bineînţeles, este greu să cunoşti proiectele Divinităţii în privința omului. Dar trebuie să | le cerem!. Chiar dacă nu 
le intuim, trebuie să O implorăm, spunând: „Doamne, nu ajung să înţeleg, fă tot ce trebuie ca să mâ îndrepţi pe calea 
cea bună, împinge-mă, chiar fără să ştiu, ca să-Ți împlinesc voinţa. Serveşte-te de mine, foloseşte-mă, găseşte-ți 
sălaşul în mine”. 

Uneori, nu putem sesiza voința Domnului într-un anumit moment temporal. Desigur, cunoaştem direcţia 
generală: binele, dezinteresul, sacrificiul, iubirea, abnegaţia, bunătatea, generozitatea... Dar în multe cazuri, nu putem 
cunoaşte exact voinţa Domnului; deci, lipsindu-ne clar-vederea şi luciditatea, trebuie să spunem: „Doamne, împlinește- 
ți voinţa, chiar împotriva voinţei mele; călăuzeşte-mă acolo unde vrei”. Uneori, împlinim orbeşte proiectele Cerului. 
Apoi, când reflectăm la ceea ce am făcut, ne mirăm şi spunem: „Oare ce forță s-a folosit de mine?. l-am salvat pe toți, 
crezând că fac rău şi iată că acest rău a devenit, de fapt, cel mai mare bine!"... Nu toţi oamenii sesizează foarte clar 
utilitatea faptelor lor. 


Acum, trebuie să imploraţi Cerul sa accepte să se folosească de voi. Spuneţi: „în sfârşit, am înţeles: nu este 


30 


nimic de făcut cu natura inferioară. Ea este încăpăţânată şi hrăpăreaţă, eu nu o pot schimba. Oh, entităţi cereşti, după 
ani de zile am înţeles că nu pot face nimic cu ea, căci este limitată, oarbă, răuvoitoare. Vreau să o înlocuiesc şi 
trimiteti-mi creaturile cele mai minunate, cele mai desăvârşite. Fie ca acestea să se instaleze în mine, călăuzindu-mă şi 
instruindu-mâ întreaga viaţă, astfel ca planurile voastre să se împlinească, chiar împotriva voinței mele". 

lată una dintre cele mai puternice rugăciuni de pe pământ. Toate celelalte conţin cel puţin un element personal, 
un interes sau un calcul, în timp ce în aceasta, vă jucaţi întreaga viaţă pe o carte, spunând: „lată, Doamne că sunt gata 
să mor, îmi poţi lua viața, poţi să mă faci să dispar, dar trimite-mi entităţi cereşti ca să-mi înlocuiască natura inferioară”. 
Cerul va fi obligat să vă asculte rugăminţile, căci voi daţi, oferiţi ceva, plătind în acelaşi timp pentru serviciul cerut. Da, 
trebuie să plătim chiar şi Cerului pentru a putea obţine ceva. Nimic nu este gratuit. Vă înşelaţi crezând că veţi obține 
binecuvântările Cerului, continuîndu-vă nebuniile şi distracţiile. 

Există mulţi oameni pe pământ care se roagă ca să obțină numai avantaje materiale şi evident, rugăminţile nu le 
sunt îndeplinite. Dar dacă vă oferiţi sufletul, cerând înţelepciunea, iubirea, pacea... cei de sus sunt gata să vă dea totul, 
aşa cum se întâmplă la casa de amanet!. Vă amanetaţi ceasul, inelul sau vreun bibelou şi primiţi ceva bani în schimb. 
Totul este o reflectare : ceea ce este jos, se aseamănă cu ceea ce se află în înalturi. 

De azi înainte, întrebaţi Cerul: „Poate că ai alte planuri cu mine... Poate că, de la naştere, nu am făcut decât să-ţi 
tulbur planurile, să-ţi stric proiectele..." şi cereţi-i iertare, implorându-l să vă trimită entităţi cereşti care să vă poată 
călăuzi paşii. 

Şi astfel, primind din lumina înaltului, vă veţi putea descurca mult mai bine. Dar dacă nu veţi aplica regulile şi 
preceptele divine, dacă vă veţi satisface numai natura inferioară, nu trebuie să vă legănaţi în iluzii: chiar dacă mulţimea 
vă va aplauda pentru vreun succes obținut într-un domeniu oarecare, veți rămâne păcătoşi. Lăsaţi deoparte mulţimea, 
căci ea este oarbă, nu cunoaşte adevărata valoare a lucrurilor; chiar dacă vă poartă în triumf sau aruncă cu pietre, ea 
nu trebuie să constituie un criteriu de valoare absolută, ci numai voi înşivă trebuie să vă găsiţi propriile repere. 

Dacă lucraţi în slujba Cerului, pentru adevăr şi pentru lumină, pentru Împărăția Domnului, orice vi s-ar întâmpla, 
oricum aţi fi trataţi, nu trebuie să vă temeti sau să vă descurajaţi: vă aflaţi cu siguranţă pe calea cea bună. Dacă veţi da 
înapoi, aceasta înseamnă că aţi avut interese personale: nu doriţi să riscaţi deloc pentru adevăr, ci numai pentru voi 
înşivă. Toţi aceia care au lucrat pentru adevăr, pentru împlinirea mărețelor proiecte ale Divinităţii, nu sau temut 
niciodată, orice li s-ar fi întâmplat. Ei puteau să fie persecutați, aduşi în ghearele morții, dar surâdeau şi deveneau 
nemuritori, primind din veşnica slavă, după cele îndurate în planul fizic. 

Mulţi oameni se cred stăpânii Adevărului: ei aplaudă şi aprobă tot ce le trece prin cap, desconsideră tot ceea ce 
nu corespunde fabulaţiilor lor. De câte ori nu am constatat-o!. Nu lăsăm nici o iotă din spusele noastre, le întărim şi le 
apărăm, ca şi cum de aici ne-ar veni salvarea. Toţi îşi apără convingerile şi vechile concepții prăfuite de timp. Dar eu 
văd valoarea cuiva tocmai prin faptul că renunţă complet la altceva, lăsând loc liber unei filozofii divine. Şi voi ar trebui 
să procedaţi la fel. Dacă vreţi să evoluaţi, trebuie să renunţaţi, mai întâi, la multe noţiuni greşite, adaptându-vă şi 


conformându-vă acestei filozofii divine. 


X CUM SĂ ÎNLESNIM EXPRIMAREA NATURII SUPERIOARE ÎN NOI ÎNŞINE ŞI ÎN CEILALȚI 


Toţi oamenii îşi imaginează, visează, doresc... Şi pentru că toţi îşi imaginează, cred că au înţeles şi ce este 
imaginaţia. Nu, adevărata imaginaţie, cea pe care Iniţiaţii au conceput-o, este o facultate formatoare ce permite 


realizarea în plan material a tuturor aspirațiilor noastre. 

Imaginaţia poate fi comparată cu o femeie: imediat ce a dobândit germenele dat de bărbat, ea îşi începe 
lucrarea, îl şlefuieşte şi aduce pe lume un copil al cărui caracter corespunde naturii germenului. Imaginaţia produce, 
asemenea femeii, ceea ce îi dam şi dacă sunteţi capabili să vă controlaţi imaginaţia, orientând-o spre lumi şi entităţi 
sublime, ea devine capabilă să capteze realităţile acestor lumi, să le reţină în sine şi să se pună la lucru ca să le 
împlinească. Fiecare fiinţă omenească îşi are consoarta sa: aceasta este imaginaţia sa, dar neștiind cum să lucreze cu 
ea, aduce pe lume numai monştri. Dacă ar fi fost vigilentă, dacă s-ar fi priceput cum să lucreze cu ea, aceeaşi femeie - 
adică imaginaţia - i-ar fi dăruit copii de geniu. Fructul nu poate să se asemuiască decât cu sămânţa din care a provenit. 

Puterea imaginaţiei este imensă şi dacă nu obţineţi decât rareori rezultate apreciabile, înseamnă că nu sunteti 
fideli lucrării ce aţi început-o. Vreţi să vă dezvoltați şi să puneţi în practică anumite virtuţi, dar cum nu aţi învăţat să vă 
stăpâniţi impulsurile haotice, acestea se vor folosi de imaginaţia voastră, distrugând ceea ce aţi construit cu migală. Ca 
să obţineţi împlinirea dorințelor voastre divine, trebuie să lucraţi într-o manieră conştientă, inteligentă, organizată. În 
realitate, orice dorinţă, bună sau rea, nu va rămâne fără rezultat; când vă veţi dori ceva, această dorinţă se va realiza 
instantaneu, într-o lume formată dintr-o materie subtilă, invizibilă, iar realizarea ei în planul fizic cere timp, uneori ani şi 
chiar veacuri, până atunci când ea va deveni tangibilă şi vizibilă. Dacă aveţi răbdare să vă concentrați asupra aceleiaşi 
idei, până când imaginaţia o va condensa, ea va deveni într-o bună zi vizibilă şi tangibilă. Căci imaginaţia atrage 
obligatoriu elementele corespunzătoare gândurilor şi dorințelor cu care este hrănită; ea ştie să le caute în adâncul 
oceanului sau în înaltul cerului, le acumulează şi într-o bună zi, aceste gânduri şi dorințe se vor materializa, se vor 
concretiza, în materie. 

Nu este minunat să ştim că tot ceea ce ne-am dorit, se va împlini într-o bună zi?. Deci imaginaţi-vă că sunteți 
perfecţi, plini de virtuţi şi în acest fel vă veţi grăbi calea spre propria perfecţiune. Omul va rămâne legat de straturile 
inferioare ale evoluției, atât timp cât se va identifica cu imaginea sa momentană, căci această imagine prozaică, 
mediocră, despre sine însuşi acţionează asupra lui, împiedicându-i evoluţia. În vreme ce, dacă el îşi va construi o 
imagine minunată despre sine însuşi, obişnuindu-se să se concentreze asupra ei, această imagine va acţiona asupra 
lui, producându-i alte vibrații şi elanuri, căci omul va dori să atingă această imagine, făcând astfel progrese; altfel, el va 
stagna şi nu îşi va cunoaşte propria realitate. 

Vă veţi întreba: „Care realitate? Realitatea este aceasta în care mă găsesc!". Ah nu, această realitate nu este 
încă aievea, este o iluzie. Adevărata realitate este cea ideală „divină,unica şi singura realitate. Restul nu este decât 
iluzie şi minciună . Nu putem cunoaşte realitatea decât idealizând, divinizând toate fiinţele în noi înşine. Hinduşii 
numesc aceasta Jnani-Yoga. Jnani-Yoga nu este altceva decât un proces de idealizare. 

Discipolul începe căutarea de sine, câci vrea să ajungă spre culmi, împreună cu Dumnezeu spunând: „Eu sunt 
EI", sau cum se exprima lisus: „Tatăl Meu şi cu mine, una suntem". Discipolul îşi caută natura sa divină, adevărata sa 
fiinţă. Creându-şi despre sine o imagine ce îmbrățişează perfecțiunea, hrănind-o şi întărind-o, el se va perfecționa, căci 
imaginea va pătrunde încet-încet în el însuşi. 

Imediat ce o ființă va reuşi să-şi formeze această imagine divină despre ea însăşi, aceasta va influenţa în bine 
întreaga creaţie - pietre, plante, animale, natura întreagă - fiindcă ființa noastră va emana raze, forțe, vibrații ce acţio- 
nează favorabil, aducând cu ele ordinea, echilibrul şi armonia. 

Mulţi oameni doresc să fie iubiţi şi câte nu fac pentru aceasta! Dar, din nefericire, ei nu fac eforturi decât în 
exteriorul lor, negândindu-se că, pentru a cere iubirea, trebuie să-ţi schimbi vibraţiile, făcându-le mai dulci, mai uşoare, 
mai armonioase, acest lucru nefiind posibil decât atunci când am creat deja în noi o imagine divină. 

Acum, nu trebuie să uitaţi că ceea ce v-am spus aici este un exerciţiu şi, sub pretext că v-am sfătuit să vă creați 


despre voi o imagine perfectă, vă puteţi închipui imediat că aţi şi atins perfecțiunea; nu, veţi deveni imediat ridicoli şi de 

nesuportat pentru alții. Trebuie să lucraţi asupra imaginii voastre divine din înalt, dar fără să vă închipuiţi că sunteţi deja 
o divinitate aflată în trecere pe pământ. Cei din jurul vostru vă vor spune fără îndoială: „Uite-1 şi pe ăsta, se crede 
perfecțiunea întruchipată şi nu este decât un idiot!". 

Deci indiferent ce lucrare măreaţă faceţi asupra voastră înşivă, continuaţi să vă_ purtaţi modest şi simplu cu 
ceilalţi, fără să provocati în ei reacții negative. Imaginaţi-vă că sunteţi frumoşi, luminoşi şi surâzători, că împliniţi voința 
Domnului, că înotaţi în lumină, că vă regăsiţi pe voi înşivă într-un trecut îndepărtat, lângă Durrmezeu, gândindu-vă la 
viitor :că veţi deveni perfecţi ... dar conştienţi încă de faptul că acest lucru nu s-a produs deocamdată şi în planul fizic. 

Toată măreția şi bogăţiile ce le posedăm în înalt trebuie să coboare şi să se concretizeze în planul fizic, astfel ca 
să putem realiza împărăţia Cerului şi pe pământ. Cerul reprezintă tot ceea ce este frumos şi perfect în lumea ideilor şi 
trebuie să îl coborâm pe pământ , adică în trupul nostru , înlocuind toate particulele corpului nostru fizic cu particule 
indestructibile, cristaline, nemuritoare. lată o lucrare măreaţă pe care aproape nimeni nu o concepe şi nu o realizează, 
şi care totuşi este singura care merită toate strădaniile spre împlinire. 

II 

Cei mai mulţi oameni s-au obişnuit sa observe numai partea negativă a fiinţelor şi a lucrurilor. Acela care descoperă 
cele mai multe din greşelile vecinului, trece drept o mare inteligenţă. Ah bine, eu v-aş spune contrariul, faptul că omul 
cel mai inteligent este acela care se străduieşte să descopere partea bună a semenilor săi. Mulţi îmi vor reproşa că, 
având această atitudine, se vor expune capcanelor şi vor plăti scump, căci adâncul naturii umane este întunecat şi rău; 
de ce ne-am amăgi cu iluzii, doar religia ne învaţă acelaşi lucru?. Nu, v-aş spune că nu aţi studiat cum trebuie 
problema; este adevărat, omul posedă o natură inferioară pe care o vedem foarte des manifestându-se. Dar el posedă 
şi o natură superioară, iar manifestările ei le vedem mai rar, dar aceasta există şi oricând poate apare să se exprime 
dacă îi oferim condiţiile necesare. 

Dacă tragem concluzia absolută că fiinţa umană este întunecată şi rea, niciodată nu vom putea pregăti terenul 
pentru manifestarea naturii sale divine. Să nu credeţi că înțeleptul nu vede latura negativă a celor pe care îi întâlneşte; 
o vede chiar prea bine, căci el are ochii bine dezvoltați, dar nu se opreşte numai asupra ei, aşa cum alţii o fac, ştiind că 
nu poate ajuta pe cineva numai dacă ţine cont de defectele şi viciile sale. Ba dimpotrivă, cu această atitudine le-ar 
agrava şi mai mult. 

Un înţelept ştie că bărbații şi femeile sunt fiii şi fiicele Domnului, el se opreşte asupra acestui gând, prețuindu-şi 
semenii plecând de la această idee. El face o lucrare creatoare asupra lor, transformându-i şi făcându-i fericiţi pe ei şi 
pe sine însuşi. Credeti-mâ că aceasta este singura modalitate de comportament în raport cu ceilalți: să cauţi să le 
descoperi calităţile, virtuțile, bogăţiile interioare, concentrându-te asupra lor. Da, deseori aceste aspecte sunt atât de 
bine ascunse într-o ființă, încât nici aceasta singură nu le poate bănui. Trebuie să ne obişnuim să privim în adâncul 
unei ființe umane, în loc să ne oprim asupra aspectelor superficiale şi vizibile ce ne pot înşela enorm. 

Este foarte uşor să descoperi greşeala. Dar ca să poţi observa anumite virtuți ascunse şi nemanifestate încă într- 
o fiinţă, ai nevoie de o adevărată ştiinţă. Fiecare dintre voi are în interiorul ființei sale calităţi divine ce aşteaptă mo- 
mentul să se exprime, iar eu tocmai cu acest lucru mă ocup, caut în voi toate aceste calităţi ce nu au apărut încă. 
Astfel, eu lucrez asupra voastră şi a mea şi astfel ar trebui să lucraţi şi voi, hrănind gânduri sfinte, unii pentru ceilalți. 
Hrănind aceste gânduri sfinte, încetaţi să mai priviţi nişte detalii nesemnificative, oprindu-vă numai asupra principiului 
divin din fiinţă. Da, de ce să nu nutrim sentimente sfinte pentru tot ceea ce este divin, nemuritor şi veşnic în om?. Astfel 
veţi face o lucrare pozitivă în voi înşivă, ajutându-i şi pe alţii, în timp ce, dacă vă veţi ocupa prea mult de defectele lor, 
vă veţi face rău, căci vă veți hrăni cu murdării, împiedicându-i şi pe alţii să evolueze. Câtă neşiiință!. Credem că îi 


putem ajuta pe alţii subliniindu-le defectele, dar în realitate stârnim tocmai contrariul. 

Oamenii sunt răi şi cruzi, puteţi spune orice despre ei, dar acesta nu constituie un motiv ca să-ţi petreci viaţa 
observând şi vorbind numai despre aceste lucruri. Desigur, trebuie să deschideţi bine ochii, dar aceasta constituie 
numai jumătate din grija ce trebuie să o aveţi. Dacă cineva este gata să vă fure sau să vă ruineze, poate că este mai 
bine să îl întâlniți, dar nu trebuie să vă opriţi aici, ci trebuie să vă spuneţi: „Sărmanul, este aşa cum îl vedem fiindcă nu 
a avut timp să se dezvolte, dar dacă mă voi concentra asupra spiritului său, asupra Divinităţii care se găseşte în ființa 
sa, el se va putea schimba într-o bună zi". Aceasta este lucrarea pe care un Maestru o face asupra discipolilor săi, 


grâbindu-le evoluţia. 


Este foarte clar faptul că, dacă nu iubiţi pe cineva, fiindcă v-a înşelat sau v-a jignit, vă va fi foarte greu să 
descoperiţi scânteia divină care locuieşte în acea persoană. În schimb, dacă îl iubiţi, nu vă va fi prea greu, căci 
persoana în cauză este deja o divinitate pentru voi. Problema se pune atunci când nu iubiţi pe cineva şi trebuie să 
aveţi o metodă de lucru pe care o folosiţi conştient, cunoscându-i rezultatele pozitive. Dar pentru aceasta, nu trebuie 
să trăim exclusiv în sentimente şi emoții, trebuie să judecăm, să ne controlam şi să ştim că, oprindu-ne veşnic asupra 
defectelor unei persoane, ne vom cobori la nivelul ei, vom ajunge chiar să atragem în noi aceste defecte, până în ziua 
în care o vom depăşi în nedreptate, necinste sau viciu. Aţi criticat-o şi iată-vă coborâţi şi mai mult în negură!. 

Ştiu că ceea ce vă spun nu poate fi acceptat încă. Dar în viitor, toţi vor învăţa să facă această lucrare a gândului, 
purtându-şi părinţii şi prietenii, ființele apropiate şi chiar şi pe duşmani, în regiunile mai înalte, tocmai prin această 
putere a gândului. Oamenii nu vor mai simţi nevoia să-şi denigreze şi să-şi murdărească semenii, aşa cum o fac 
acum. Da, în viitor vom încerca să ne oprim numai asupra naturii superioare, divine, a ființelor. 

De altfel, atunci când vă referiți la calităţile cuiva, chiar dacă le exageraţi puţin, în realitate nu o faceţi, deoarece 
aceasta se adresează unei anumite părți a corpului său fizic. Adesea, vorbind despre cineva, vă referiţi la sex, la 
stomacul sau intestinele sale, sau pur şi simplu la picioarele sale (de multe ori nespălate!). Persoana respectivă este o 
divinitate. În Psalmi stă scris: „Voi sunteți nişte dumnezei". Dar dacă suntem dumnezei, de ce nu ne exprimăm ca 
atare? . Fiindcă aceştia sunt înmormântați, ascunşi pe undeva, în interiorul fiinţei noastre, sub straturi groase de 
impurități . Nu îi putem descoperi, dar ei există acolo şi tocmai pe aceşti dumnezei din noi trebuie acum să îi scoatem 


la iveală. 
XI REÎNTOARCEREA OMULUI ÎN DUMNEZEU 


În general, cam ce spun oamenii, unii despre alţii?. „Ori el, ori eu... Dacă nu îl înşel eu, o va face el cu mine"... 
dacă nu îl voi distruge, mă va distruge el pe mine". Evident, acolo unde domneşte legea junglei, în planurile inferioare 
ale existenţei, aceste lucruri sunt valabile. Dar dacă toate creaturile se sfâşie în junglă, în mlaştini şi în oceane, oare şi 
oamenii trebuie să le imite?. Găsim normal să ne distrugem unii pe alții, fiindcă anumiţi gânditori au spus că omul este 
un lup pentru om şi pe o anumită treaptă a evoluţiei creaturilor, egoismul, ura şi cruzimea sunt atotstă-pânitoare. Dar 
cu cât urcăm spre planurile superioare, cu atât mai mult observăm manifestări ale iubirii, abnegaţiei şi sacrificiului. 
Pământul este un teren de luptă şi dezbinare; dar urcând spre Cer, luând ca simbol soarele, nu vedem decât iubire , 
lumină, pace. Toţi aceia care afirmă că universul este guvernat de legea junglei au dreptate, dar numai în ceea ce 
priveşte regiunile sale inferioare: în această afirmaţie găsim numai 50% din adevăr. 

Niciodată nu trebuie să ne exprimăm la repezeală. Omenirea se desfată cu formule lipsite de adevăr care, odată 
propagate, pot produce mari daune. Aceia care le adoptă nu au observat şi existența unei alte naturi, extrem de 


generoasă şi de bună. Numai că, omul nu-şi cultivă această natură măreaţă, fiind subjugat de personalitatea sa care îl 

sfătuieşte mereu cum să îşi sfâşie semenii, înainte ca aceştia să o facă cu el. Da, acesta este raționamentul dat de 
legea junglei. 

Ce se va întâmpla, dacă el va dori acum să ofere primul loc naturii sale divine, care este somnolentă, străduindu- 
se din răsputeri pentru aceasta?. Tot ceea ce este cu adevărat rău în ființa sa va fi absorbit de către individualitate. Vă 
înşelaţi crezând că individualitatea nu se hrăneşte. Nu, ea se hrăneşte ca noi toţi. Dar ea transformă această hrană în 
lumină. 

Să luăm un exemplu din domeniul nutriţiei. Atunci când un criminal, un răufăcător se hrăneşte, cum se face că 
tocmai această hrană, care este de natură divină, îi întăreşte răutatea şi pofta de distrugere?.De ce nu îl f ace mai 
bun?... Fiindcă el şi-a transformat alimentele corespunzător cu propria sa natură. Deci totul depinde de starea aceluia 
care mănâncă. Hrana asimilată de fiecare fiinţă se identifică cu ființa respectivă, cu starea ei. Un om rău nu se va 
ameliora prin intermediul hranei absorbite, ci va deveni şi mai rău; în vreme ce, un om bun va deveni şi mai bun, 
hrănindu-se. Fiecare creatură îşi transformă alimentele corespunzător naturii personale. lată de ce Iniţiaţii spun 
următoarele cuvinte: „Doamne Dumnezeule, îți dăruiesc viața, ia-mă ca victimă, ca pulbere, absoarbe-mă..." Ei ştiu 
prea bine că nu vor fi anihilaţi, nici nu vor dispare, ci Dumnezeu îi va transforma în propria Sa substanţă, ei devenind 
de aceeaşi natură cu Domnul. 

Toţi adevărații spiritualişti au înţeles faptul că nimic nu este mai important decât să fii absorbit, mâncat sau 
înghiţit, de Divinitate şi se prezintă în faţa Ei prin forma sacrificiului. Dar oare câţi dintre ei au înţeles ce înseamnă, de 
fapt, sacrificiul?. Deja pronunţarea cuvântului le produce panică, căci el este mereu asociat cu ideea durerii şi a morții. 
Acest lucru este valabil în regiunile inferioare: dacă omul este înghiţit de entităţile inferioare, atunci el este pierdut; dar 
dacă se oferă entităţilor cereşti, el se îmbogățește, creşte, se înfrumusețează, reînvie. Nu trebuie să te temi, trebuie să 
ai curajul necesar să-ţi dai ofranda Cerului, căci el va devora personalitatea până la ultima fărâmă, şi atunci veţi putea 
exclama: „Nu mai sunt eu (personalitatea), ci Hristos (individualitatea) este acela care se exprima prin mine, mă 
luminează şi îmi călăuzeşte paşii". 

Atunci când vă prezint aceste două noțiuni, personalitatea şi individualitatea, eu nu fac altceva decât să transpun 
sub o altă formă adevărurile biblice. Eu vorbesc despre aceleaşi realităţi, numai că o fac sub o altă formă de 
prezentare, puţin diferită. 

Să fii mâncat de entităţile sublime, înseamnă să trăieşti o bucurie şi o stare de fericire ce nu se pot traduce în 
cuvinte. De aceea, în toate religiile pământului se spune că omul trebuie să se dea ca ofrandă Domnului prin sacrificiu. 
Aceasta este o imagine care ne arată că idealul spiritual al omului este acela de a fi absorbit de Dumnezeu, găsindu-şi 
pururea sălaşul în EL. 

În vechile religii, exista obiceiul jertfirii animalelor şi uneori chiar şi al oamenilor. Vechiul Testament are multe 
menționări despre masacre şi se spune chiar că fumul acestor sacrificii ajungea până la nările Domnului, ca un miros 
plăcut. Care era sensul acestor sacrificii?. Şi de ce, după venirea lui lisus, nu boii, viţeii sau berbecii trebuiau sacrificați 
de om, ci animalele sale interioare, adică slăbiciunile, patimile, poftele nemăsurate şi senzualitatea sa?. Acesta este 
adevaratul sacrificiu: să poţi să transformi forța brută în energie pură, luminoasă şi măreaţă. 

De fiecare dată când facem ceremonia focului, eu vă arăt adevăratul sens al sacrificiului: toate crengile negre şi 
răsucite, lipsite de frumusețe, dau prin ardere lumina şi căldura. Aceia care nu au înțeles şi nu doresc să se sacrifice 
pentru Domnul, vor rămâne asemenea unei bucăţi de lemn mort. Dar aceia care doresc să fie devoraţi de foc, de jocul 
sublim al iubirii divine, nu numai că nu vor muri, dar vor reînvia. Acesta este şi sensul cuvintelor lui lisus: „Dacă nu veți 
muri, nu veti trăi". Dar cum să murim?. De vreun glonte sau de vreo lovitură de pumnal?. Nu, evident nu!. lisus nu se 


referea la moartea fizică; el vorbea despre moartea personalităţii din ființa noastră, în planul inferior al dorințelor, viciilor 

şi pasiunilor, ca să putem începe să trăim în planul superior al individualităţii. Atunci putem constata că individualitatea 
se hrăneşte cu adevărat. 

De obicei, personalitatea se hrăneşte cu ființa noastră; cea mai mare dorinţă a ei este să ne prindă şi să ne 
devoreze. De douăzeci, de treizeci, de cincizeci de ori pe zi, ea ne înhaţă şi se hrăneşte pe pielea noastră; apoi, noi ne 
simțim slăbiţi iar ea, întărită, continuă să ne ţină piept. Dar dacă în acel moment vom chema în ajutor individualitatea, 
aceasta fiind la rândul ei înfometată, nu va mai rămâne nimic din personalitate!. 

Vreau să vă fie foarte clară această idee. Niciodată nu vă veţi putea transforma personalitatea, natura voastră 
inferioară. Oricâte strădanii aţi depune şi indiferent ce veţi face, nu veţi reuşi. Singurul lucru pe care îl puteţi face, este 
acela de a oferi naturii voastre divine posibilitatea de a o absorbi şi de a o face să dispară. 

V-am spus deja că natura inferioară este o emanaţie a naturii superioare.Ca să poată primi deplina cunoaştere a 
vieţii şi a universului, ființa umană a părăsit Paradisul unde trăia alături de Domnul, coborând în sânul materiei. 
Această coborâre - pe care o denumim involutie - nu a putut fi făcută decât îmbrăcând corpuri din ce în ce mai groase: 
corpurile mental, astral şi fizic. Dar stă scris în destinul omului că, într-o bună zi, acesta se va reîntoarce în patria sa 
celestă, şi acest lucru este numit evoluţie: el îşi va părăsi corpurile inferioare, ca să trăiască numai în corpurile 
superioare (corpurile cauzal, budic şi atmic) şi atunci va deveni o divinitate, în acel moment, chiar şi pământul, a cărui 
evoluție este paralelă cu cea a omului, îşi va pierde din greutate şi opacitate; el va deveni transparent, strălucitor şi 
totul va reveni în sânul Veşniciei, ca să se poată topi în Ea... 

Astfel ne instruieşte Ştiinţa Iniţiatică. Oh, dar acest lucru se va întâmpla în câteva milioane de ani, nu trebuie să 
vă speriaţi!. Nu va dispare mâine tot ce vedem. Nu, se va mai scurge ceva timp înaintea acestei dispariţii, încât veţi 
ajunge voi înşivă să vi-o doriţi cât mai rapidă!... 

Ceea ce vă spun este în acord cu toate tradiţiile ezoterice şi religioase care ne învaţă că omul trebuie _să 
redevină acela care a fost la origini... Pentru moment, el se găseşte undeva între Cer şi Infern ; el a hoinărit atât de 
mult , a schimbat atâtea stări şi sălaşuri încât nici nu mai ştie pe unde să o ia, uitându-şi vechea învățătură, şi tocmai 
de aceea are nevoie de un ghid, de o călăuză. În trecutul îndepărtat, propria sa lumină îi era călăuză, dar acum el a 
pierdut-o şi nu mai ştie cum să se orienteze. Bineînţeles , auzim mereu istorii cu fiinţe de excepţie care şi-au putut 
păstra amintirea stării lor originare: ele ştiu de unde vin, încotro se îndreaptă, căci ele dispun de o lumină interioară 
călăuzitoare. Fiecare zi care se scurge poate mărturisi adevărul spuselor lor, de aceea convingerea şi siguranţa lor 
cresc, pe măsură ce observă că această lumină nu le-a înşelat niciodată. 

Comparativ cu această minoritate de înţelepţi, majoritatea oamenilor se scaldă în nesiguranţă şi nelinişte: ei se 
întreabă care le este sensul vieţii, ce se va întâmpla cu ei după moarte, iar această mare incertitudine se răsfrânge în 
literatura şi arta ce o întâlnim la tot pasul. Multe din cărţile actuale distrug şi bruma de credinţă şi speranţă ce mai 
rămân în sufletele oamenilor!. Din nefericire, tânăra generaţie preferă aceste cărţi, în locul acelora unde fiinţe 
luminoase şi-au descris toate trăirile şi şi-au povestit toate experienţele vieții. Scriitori, filozofi şi savanţi neştiutori au 
făcut tot ca să stingă şi ultimele licăriri care mai existau în om, iar cei mai mulţi dintre oameni nici nu mai ştiu încotro s- 
o apuce. De aceea, o nouă cultură este necesară, ca să arate clar calea de urmat. Aceia care vor înţelege, se vor 
decide. Cât despre ceilalţi,este mai bine să-şi trăiască experienţele vieţii... şi vor înţelege mai târziu, căci vor fi obligaţi 
să o facă. 

Pentru moment, tot ceea ce pot să vă mai spun este faptul că trebuie să mulţumiţi Cerului fiindcă vă găsiţi într-o 
Şcoală Iniţiatică, unde puteţi găsi răspuns la problemele voastre şi unde găsiți metode de lucru ca să le rezolvati. 


Numai astfel vă veţi împlini mereu, iar ființa vă va fi încărcată cu virtuţi deosebite. 

